Euskal eta Nafarroako foraltasunaren epika (VOL 1): Jaime Ignacio del Burgo\nForu-arazoa 1812ko Konstituzioaren ondorioz sortu zen. Izan ere, Konstituzioak Nafarroa eta Euskal Probintzien foraltasunarekin bateraezina zen erregimen unitario eta zentralizatua ezarri zuen. 1876ko Euskal Foruen Indargabetze Legeak frustrazio itzela eragin zuen eta laster piztu zen foruak berreskuratzeko grina. Era berean, Nafarroan desegokitzat hartu zuten 1841eko Lege Itundua, egungo foru-erregimenaren oinarriak ezarri zituena, eta XIX. mendearen bukaeran sentimendu berdina azaldu zen.\nHelburu komun hau lortzeko saiakera guztietan kale egin ondoren, XIX. mendearen azkenaldian eta XX. mendearen hasieran, 1978ko Konstituzioa izan zen foru-arazoarekin amaitu zuena. Lurraldeen eskubide historikoak aintzatetsi zituen eta lurralde bakoitzari foruak berreskuratzeko aukera eman zion. Nafarroak baino ez zuen hori onartu eta Estatuarekin itun berri bat negoziatu zuen, 1982ko Legearen bitartez, Foru Araubidea Berrezarri eta Hobetzekoa, ordenamendu juridikoan sartu zena. Araba, Gipuzkoa eta Bizkaiak, aldiz, ez zuten hori onartu. Euskadik Autonomia Erkidegoa sortzea aukeratu zuen 1979an, Espainiako Konstituzioaren esparruan, non “euskal herria” den estatutugilea eta Euskadi edo Euskal Herriaren botereak dituena.\nHorrela, 1812an sorturiko auzi politikoak 1978ko Konstituzioan aurkitu zuen konponbidea, emaitza ezberdin batekin. Foru-arazoa 1979an bukatu zen Euskal Probintzietan, foraltasun historikoak porrot egin ondoren, autonomia konstituzionalari esker, eta Nafarroan, 1982ko Hobekuntzaren ondorioz, foruak berreskuratu zirenean.


ARABAKO FORU ALDUNDIA - HERRILAN ETA GARRAIO SAILA | Baduzu\nARABAKO FORU ALDUNDIA - HERRILAN ETA GARRAIO SAILA\nArratzua-Ubarrundiko udalerrian, Dura herritik Landaranzko…\nArratzua-Ubarrundiko udalerrian, Dura herritik Landaranzko errepidean hainbat eta hainbat seinale daude "arcén" diotenak erdara hutsean. Bazterbideetan txirrindulariak dabiltzala-eta kontuz ibiltzeko adierazten dute.\nArabako errepide sarrerako errotulu asko gaztelera hutsean…\nArabako errepide sarrerako errotulu asko gaztelera hutsean daude. GAsteiz ondoan hauek: Bergarako errepiderantz, gutxienez: "Dura" herria (Durana baino ez du jartzen), "Bilbo" (Bilbao baino ez du jartzen) eta Mirandarako errepidean "Langraiz" (Nanclares baino ez du jartzen).\nGasteiz-Bilbo autopistan, Altube aldean, autopistan sartu baino…\nGasteiz-Bilbo autopistan, Altube aldean, autopistan sartu baino lehen (Vascoaragonesaren menpe dagoena) zein lehenago (Arabako Aldundiaren menpeko autobian) 3-4 errotulu daude gaztelera hutsean: "Llodio" eta "Bilbao". Bigarren toponimo honi dagokionez, esan beharra dago nahiz eta "Bilbao" ofiziala izan, Euskaltzaindiaren arabera (Jaurlaritzak euskeraren gaietan kontsultatu behar duen erakundea) "Bilbo" behar duela izan euskeraz.\nKexa hau Arabako Aldundiarentzat eta Vascoaragonesa autopistarentzat da.\nBilbo-Gasteiz errepide nagusian, Gasteizko noranzkoan, Luku…\nBilbo-Gasteiz errepide nagusian, Gasteizko noranzkoan, Luku herria eta gero, "Retana" eta "Miñano Menor" jartzen duen errepide seinalea dago. Ez dago euskaraz jarrita. Zergatik?\nArabako Aldundiak bultzatzen duen garraio publikoan,…\nArabako Aldundiak bultzatzen duen garraio publikoan, autobusetan, aurre aldeko errotuluak gaztelera hutsean daude eta ez dute legeria betetzen: Vitoria-Bernedo, Vitoria-Laguardia...\nAP1 (Gasteiz - Eibar) autobidean, Etxabarri Ibiña eta Luku…\nAP1 (Gasteiz - Eibar) autobidean, Etxabarri Ibiña eta Luku artean, bide-seinale bat dago erdara hutsean, hizki handi-handiekin: "ATENCIÓN / CONTROL DE GÁLIBO".


topic_facet:"Lanbide Heziketa" topic_facet:"Landa inguruneko gorputz eta kirol ekintzen gidaritza (Heziketa zikloa). Erdi maila" topic_facet:"Mendekotasun-egoeran dauden pertsonentzako arreta (Heziketa Zikloa). Erdi maila" topic_facet:"Animazio soziokulturala eta turistikoa (Heziketa Zikloa). Goi maila" topic_facet:"Osasun larrialdiak (Heziketa zikloa). Erdi maila"\nProposatutako gaia: Lanbide Heziketa Proposatutako gaia: Landa inguruneko gorputz eta kirol ekintzen gidaritza (Heziketa zikloa). Erdi maila Proposatutako gaia: Mendekotasun-egoeran dauden pertsonentzako arreta (Heziketa Zikloa). Erdi maila Proposatutako gaia: Animazio soziokulturala eta turistikoa (Heziketa Zikloa). Goi maila Proposatutako gaia: Osasun larrialdiak (Heziketa zikloa). Erdi maila\nAnimazio soziokulturala eta turistikoa (Heziketa Zikloa). Goi maila 1 Gizarte eta kultur zerbitzuak (Lanbide Arloa) 1 Gorputz eta kirol ekintzak (Lanbide Arloa) 1 Gorputz eta kirol ekintzen sustapena (Heziketa Zikloa). Goi maila 1 Hasierako osasun-laguntza larrialdi egoeretan (Modulua) 1 Haur hezkuntza (Heziketa zikloa). Goi maila Gehiago ... Lanbide Heziketa Landa inguruneko gorputz eta kirol ekintzen gidaritza (Heziketa zikloa). Erdi maila 1 Lehen laguntzak (Modulua) 1 Lehen laguntzak eta uretako sorospena (Modulua) Mendekotasun-egoeran dauden pertsonentzako arreta (Heziketa Zikloa). Erdi maila 1 Oinarri biologikoak,osasuna eta lehen sorospenak (Modulua) 1 Osasun arreta (Modulua) Osasun larrialdiak (Heziketa zikloa). Erdi maila 1 Osasungintza (Lanbide Arloa) Guztiak ikusi ... gutxiago ...


Valbonnais - Wikipedia, entziklopedia askea.\nEntraigues, Oris-en-Rattier, Le Périer, Saint-Laurent-en-Beaumont, Saint-Michel-en-Beaumont, Siévoz eta Chantepérier (en)\n254 (%50.7) 241 (%48.1)\nValbonnais Frantziako udalerri bat da, Isère departamenduan dagoena, Auvernia-Rodano-Alpeak eskualdean. 2013an 494 biztanle zituen.\n2007an Valbonnais udalerrian erroldatutako biztanleak 494 ziren. Familiak 227 ziren, horien artean 69 pertsona bakarrekoak ziren (24 bakarrik bizi ziren gizonak eta 45 bakarrik bizi ziren emakumeak), 81 seme-alabarik gabeko familiak ziren, 61 seme-alabak dituzten bikoteak ziren eta 16 seme-alabak dituzten guraso-bakarreko familiak ziren.\n2007an 401 etxebizitza zeuden, 229 familiaren etxebizitza nagusia ziren, 145 bigarren erresidentzia ziren eta 27 hutsik zeuden. 367 etxeak ziren eta 34 apartamentuak ziren. 229 etxebizitza nagusietatik 169 bere jabearen bizilekua ziren, 50 alokairuan okupaturik zeuden eta 10 doan lagata zeuden; 2 etxek gela bat zuten, 9 etxek bi zituzten, 53 etxek hiru zituzten, 80 etxek lau zituzten eta 85 etxek bost zituzten. 153 etxek euren parking plaza propioa zuten azpian. 91 etxetan ibilgailu bat zegoen eta 93 etxetan bat baino gehiago zituzten.\nValbonnais udalerriko biztanleria-piramidea 2009an .\n2007an lan egiteko adina zuten pertsonak 273 ziren, horien artean 192 aktiboak ziren eta 81 inaktiboak ziren. 192 pertsona aktiboetatik 175 lanean zeuden (99 gizon eta 76 emakume) eta 16 langabezian zeuden (7 gizon eta 9 emakume). 81 pertsona inaktiboetatik 37 erretiraturik zeuden, 22 ikasten zeuden eta 22 "bestelako inaktibo" gisa sailkaturik zeuden.\n2009an Valbonnais udalerrian 244 unitate fiskal zeuden, 522,5 pertsonek osaturik. Pertsona bakoitzeko diru-sarrera fiskalaren mediana urteko 17.309 euro zen.\n2007an zeuden 23 komertzioetatik, 2 erauzte enpresak ziren, 1 bestelako produktu industrialen fabrikazioko enpresa zen, 6 eraikuntza enpresak ziren, 4 ibilgailuen saltze eta konpontze enpresak ziren, 2 garraio enpresak ziren, 3 ostalaritza eta jatetxe enpresak ziren, 2 zerbitzu enpresak ziren eta 3 administrazio publikoko enpresak ziren.\n2009an zeuden norbanakoentzako 9 zerbitzu publikoetatik, 1 jendarmeria zen, 1 posta bulegoa, 1 ibilgailuen konpontzeko eta nekazaritza tresnetako lantokia, 2 igeltseroak, 1 margolaria, 2 zurginak eta 1 eraikuntza enpresa.\n2000. urtean Valbonnais udalerrian 16 nekazaritza-ustiategi zeuden, 516 hektarea erabiltzen.\nEntraigues (3,4 km)\nOris-en-Rattier (3,6 km)\nSaint-Michel-en-Beaumont (3,6 km)\nLa Salle-en-Beaumont (5,2 km)\nSiévoz (5,4 km)\nSainte-Luce (5,6 km)\nBNF: 152583182 (data)


Egunerokoan badakigu denbora askorik soberan ez daukazula. Horregatik, gauzak errezteko asmoz, albiste esanguratsuenak laburbildu ditugu. Ikusi nahi?\nErantsita, hiru hileroko Lauberri edo gure aldizkari digitala aurkituko duzu. Horretarako, ondoko loturan klikatzea besterik ez duzu.\nAldi berean, gure blogean harpidetuz, astean behin, zure postontzian asteko albisteen laburpena jaso dezakezu. Horretarako gure webean http://www.lauaxeta.eus/eu “Gure buletinean harpidetu” dioen lekuan zure emaila sartzerik baino ez duzu.\nAurreko albisteaHaizeak dakarrena gero bueltan daroa?Hurrengo albisteaIkasgelan eta kanpoan lorpenak eskuratzen dituzten ikasleak


"Ohe batera lotu egin naute" - Nafarroako Hitza “Ohe batera lotu egin naute” – Nafarroako Hitza\n“Ohe batera lotu egin naute”\n2021, apirilak 02 Albisteak, gaiak, Gizartea, nafarroa 220\nMejoranak salatu du iaz Nafarroan gora egin zuela ospitaleratze psikiatrikoko unitateetan ohera lotutakoen kopuruak. Kideek beren esperientzia kontatu dute.\nNi ohe batera lotu egin naute”. Esaldi hori errepikatu dute Sandro Iabonik, Manuel Vazquezek eta Eva Roncerok. Hirurak dira Mejorana elkarteko kide, eta elkarte bakarra da Nafarroan dibertsitate mentala duten eta sufrimendu psikosozialeko esperientziak izan dituzten pertsonek osatua. Jendaurrean agertu dira, gogor salatzeko Nafarroako Gobernuko Osasun Departamentuak jasotako datuek agerian utzi duten errealitatea: ospitaleratze psikiatrikoko unitateetan gora egin duela ohera lotu dituzten erabiltzaileen kopuruak.\n2020. urtean 934 ospitaleratze izan ziren unitate horietan, eta ospitaleratutako erabiltzaileetatik 213 ohera lotu zituzten. Pertsona horietako batzuk behin baino gehiagotan lotu zituzten, gainera. Denera, ondorioz, 340 aldiz lotu zuten norbait ospitaleratze psikiatrikoko unitateotan: %36,4, alegia; 2019an baino %6 gehiago.\nOsasunaren Mundu Erakundeak “torturatzat” du osasun mentaleko zerbitzuetan pertsona bat ohera lotzea. Eta “torturatu” egin dituztela berretsi dute Iabonik, Vazquezek eta Roncerok. Erabiltzaileak ohera lotzeko bi modu daudela azaldu dute: hiru puntukoa deitzen zaio bati, pertsona bi eskumuturretatik eta bularretik lotzen duelako; bostekoa da bertzea: hirukoaren berdina, baina bi orkatilak ere lotuta.\n“Zenbait orduz edo egunez lotzen ahal zaituzte; gainean egiten duzu dena, eta ez duzu inorekin hitz egiteko aukerarik. Sudurrean azkura baduzu hatz ere ezin duzu egin”, erran du Iabonik. “Jendeak ez daki hori zer den, baina oraintxe bertan, Nafarroan, bada norbait ohera lotua”.\nMejoranak gogor egin du lan azkeneko bost urteotan osasun sistemako ezein erabiltzaile ez dezaten ohera lotu. Mejoranaren ekimenez sortu zen Giza Eskubideen eta Buruko Osasunaren Plataforma herrialdean, eta denen artean lortu dute Nafarroako Buruko Osasunerako 2019-2023ko Planak helburu gisa jasotzea inor ez lotzea.\nXede hartutakoak egia bilakatzeko urratsik ez dela egin salatu dute Mejoranako kideek, ordea. Egungo Buruko Osasuneko Zuzendaritza Nagusiko kudeatzaileekin hitz egiteko aukera izan dutela nabarmendu dute, “harremana” badela, baina hitzez harago jotzea ez dutela lortu.\nAzaldu dute espazioak egokitzeko eta profesionalak trebatzeko beharra badela, bertzeak bertze. Izan ere, erabiltzaileak ohera lotzen dituzte, anitzetan, “zigor gisa”. “Sistemak saldu nahi digu jarduera terapeutiko gisa, baina kontrakoa da, hain justu. Betiko markatzen zaituen zerbait da. Gainera, kasu anitzetan, psikiatra batek sinatutako agindua baliatzen dute unitateetako langileek erabiltzaileak zigortzeko”. Horixe salatu du Manuel Vazquezek, eta garbi utzi du Nafarroako Gobernuak emandako datuek ez dutela “errealitate osoa” islatzen. Izan ere, datu horiek Osasunbideko ospitaleratze psikiatrikoko unitateetan gertatzen dena jasotzen dute; ez, ordea, egoitza pribatuetan egiten dutena. Mejoranako kideek “ziurtzat” eman dute horietan ere erabiltzaileak lotu egiten dituztela.\nAdibide gisa aipatu dituzte Nafarroako Unibertsitatea Klinika, Aita Menni eta Olabeko Mentalia, eta gogor salatu dute, bereziki, azken horretan gertatzen dena. Egoitza horretan zaharrak hartzen dituzte solairu batean; bertze solairuan, berriz, buruko osasunarekin lotutako diagnostiko larri bat dutenak. “Garai bateko eroetxeen modukoa da”, erran du Iabonik.\nAzaldu du 120 pertsona artatzeko psikologo bakarra dutela Mentalian, astean behin, eta psikiatra bakar bat ere ez dagoela. “Indarkeriazko giroa bada; eta indarkeria guk jasotzen dugu”, gaineratu du Manuel Vazquezek.\nEstigma eta autoestigma\nIdeia hori nabarmentzeko, datu bat aipatu du Vazquezek: “Delituen %3 baino ez dituzte egiten osasun mentaleko diagnostiko bat dutenek”. Gizarteak dibertsitate mentala duten eta sufrimendu psikosozialeko esperientziak izan dituzten pertsonen inguruan garatu dituzten “aurreiritzien” ondorioz, baina, “estigma eta autoestigma” handia dago.\nEstigma horiei aurre egiteko beharra nabarmendu dute Mejoranako kideek, eta horretarako erabaki dutela haiek beren esperientziak partekatzea. Pertsona erdigunean jarri behar dela erran, eta elkar laguntzeko taldeak “hagitz garrantzitsuak” direla erantsi dute. “Zure sufrimendu bera izan duenak ulertzen zaitu ongien”, adierazi dute.\n“Giza eskubideak daude auzitan; ohera lotzeak eskubide horiek urratzen ditu”, berretsi du Eva Roncerok. “Aski da!”. Botiken bidez ere lotzen dela azaldu dute Mejorana elkarteko kideek, eta gisa horretako jarduerak “behingoz” bertan behera uzteko exijitu dute.\nZENBATETAN LOTU DUTE\n2020an 934 ospitaleratze izan ziren ospitaleratze psikiatrikoko unitateetan Nafarroan, eta haietako 340 alditan erabiltzailea lotu zuten. 2018an, 1082 ospitaleratze izan ziren, eta 402tan lotu zuten norbait. 2019an, berriz, 967tik 297tan.\nZENBAT DIREN GIZONAK\n2020an ospitaleratu eta lotu zituzten 213 pertsonetatik 145 ziren gizonezkoak; emakumezkoak, berriz, 68. Emakumeak gutxiagotan baina denbora luzeagoz lotzen dituztela nabarmendu dute Mejorana elkarteko ordezkariek.\nZENBAT URTE DUTEN\n2020an lotutako erabiltzaileen batez besteko adina 37,3koa izan zen; emakumeen kasuan pixka bat gora egiten du adinak: 39,8. Gizonezkoen kasuan, 36,5ekoa da.\n« Irakasgai guziak aniztasunari\nKamera, mundua azaltzen saiatzeko »\nIzua betikotzeko zigor erantsia\nIkasle euskaldun eleaniztunak\nAdinekoen Aldeko Itunak hutsean utzi nahi du arrakala digitala


Meetind azpikontratazioaren azokaren arrakasta – Ekonomiaren KZ\nMeetind azpikontratazioaren azokaren arrakasta\nGuztira 80 enpresak parte hartu dute Meetind Euskal Autonomia Erkidegoko Industria Azpikontratazioko Erosle Europarren topaketan. Atzo egin zen, formatu hibridoan, eta Frantziako zortzi konpainia izan ziren bertan, Gipuzkoako 44 ekoizpen-planta bisitatu zituztenak.\nParte hartu zuten konpainien artean, 52 azpikontratistak eta 28 erosleak ziren, Frantzia, Belgika, Suitza eta Holandakoak, eta hainbat sektoretakoak, hala nola elektromugikortasuna, automobilgintza, trenbidea, teknologia medikoak, ingeniaritzak eta makina-erreminta, besteak beste, Gipuzkoako Ganberak jakinarazi duenez.\nEkitaldiaren helburua da merkatu berrien identifikazioa bultzatzea industria-azpikontratazioko enpresentzat, sektore hori Gipuzkoako industriaren % 27 eta enpleguaren % 31 baita.\nModu telematikoan egin zen 2020ko edizioaren ondoren, aurten Frantziako zortzi enpresa eroslek Gipuzkoako lurraldera jo zuten, eta aldi berean 64 topaketa birtual antolatu ziren nazioarteko 20 enpresarekin.\nBilera hori ganbera-erakundearen Subcontex Gipuzkoa programaren barruan dago, eta ekainaren 14tik 18ra bitartean egitea aurreikusita zegoen, baina bilera birtualak enpresen erabilgarritasunaren arabera antolatu dira; beraz, Meetind programaren iraupena hil honen 30era arte luzatu da.\nAurrez aurre egon ziren Frantziako enpresetako bakoitzak, batez beste, 6 solairu bisitatu zituen. Hitzordu horien helburua eskarien kontratazioa erraztea eta erosle europarrari konpainien gaitasunak bertatik bertara ezagutzea da.\nMeetindek urtero lortzen du erosle parte-hartzaileen % 60k hornitzaileak lortzea, eta azpikontratisten % 90ek berriz parte hartzea.\n← MUren eta Ziurren arteko aliantza zibersegurtasunean\nMitxel Lakuntza ELAko idazkari nagusi izateko berraurkeztuko da →\nBizkaiko Foru Aldundia eta Elkargi lankidetzan ari dira I+G+b proiektuak finantzatzen laguntzeko\n2020-06-15 2020-06-15 Andoni Beitia\nMercedes Benzek ez du batzordearen hitzarmen-proposamena onartu\n2021-04-28 2021-04-28 Andoni Beitia\nEusko Jaurlaritzak elkarrizketak hasi ditu Bainekin


Mindfulness_BS_02 – Upright\nMindfulness orainaldian jartzen den nahitako arreta ez kritikotik sortzen den kontzientzia da. Horrela, arreta hori nahita mantendu dezakegu ahalik eta hoberen (Kabat-Zinn and Kabat-Zinn, 2014)\nBeste hitzekin esanda, Mindfulness-ak esan nahi du arreta osoa ematea orain gertatzen ari denari, gure baitan zein gure inguruan, adeitasunez eta jakinguraz. Hala ere, Mindfulness ez da arreta soila; bihotzarekin lotuta dago. Gure buruarekin eta gure inguruko munduarekin konektatzen gara adeitasunez eta jakinguraz.\nArreta kontzienteki jartzen duzunean, aldatu egiten da munduarekin duzun harremana, gehiago eta sakonago ikusten duzu. “Egin bitartean zer egiten ari zaren jakitean datza arreta osoaren gakoa” (Kabat-Zinn, 2004).\nIkerketen arabera, mindfulness praktikari esker hauek lortu daitezke:\nNork bere burua hobeto ezagutzea\nKontu handiagoz eta oldarkortasun gutxiagoz jokatu\nEstresa murriztu eta ongizatea areagotu\nNork bere buruarekin eta besteekin dituen harreman onak areagotu\nBurmuina gehiago garatzea\nHemen UPRIGHTeko entrenatzaileek zuentzat prestatu dituzten audio-pistak deskargatu ditzakezue. Hauek zuek eta zuen seme-alabak mindfulness praktikan gidatzeko erabilgarri daude. Audio-pista hauek mindfulness praktikan trebatzeko erabilgarriak izan daitezke. Mindfulness entrenamendua beste edozein entrenamendu bezalakoa da; gero eta konpromiso handiagoa, orduan eta gogo handiagoak. Mindfulness bi eratara entrena dezakegu, praktika informala eta formala erabiliz. Audio-pistak praktika formalaren parte dira.\nLink to: Mindfulness_BS_download\nASTINDU – LASAITU\nMindfulness saioa: Asertibitatea eta komunikazio estrategiak; Osasun mentalaren gaineko alfabetizazioa\nMindfulness saioa: Aldaketa kognitibo-kondutuala; Gatazken ebazpena; Erresilientzia emozionala\nMindfulness saioa: Autoeraginkortasuna; Hazkuntza Mentalitatea\nGORPUTZ – ESPLORAZIOA\nMindfulness saioa: Erresilientzia soziala; Lidergoa\nABIADA – ALDAKETAK\nMindfulness saioa: Gizarte-trebetasunak\nMindfulness saioa: Erabaki arduratsuak hartzea\nMindfulness saioa: Autokontzientzia; Autorregulazioa; Kontzientzia soziala


Manel ikustera joan nahi duzu? — Gaztezulo\nManel ikustera joan nahi duzu?\nManel ikustera joan nahi duzu? https://www.gaztezulo.eus/lehiaketak/manel-ikustera-joan-nahi-duzu https://www.gaztezulo.eus/lehiaketak/manel-ikustera-joan-nahi-duzu/@@download/image/manel_1378812954.jpg\nIrailaren 20an Kataluniako Manel laukotea izango da Bilboko Kafe Antzokian. Apirilaren 16an kaleratu zuten hirugarren lana, "Atletes, baixin de l'escenari" eta hamar egun barru, Bilbon aurkeztuko dute, John Berkhout oiartzuarrekin kontzertuarekin batera. Sarrera bikoitza dugu guk zuen artean zozkatzeko!\nBartzelonako Primavera Sound jaialdian hasi zuen Manelek apirilean plazaratu zuen lanaren aurkezpen bira. Datozen hilabeteetan berriz, Euskal Herrian bi kontzertu eskainiko dituzte. Lehena, irailaren 20an Bilboko Kafe Antzokian eta bigarrena, berriz, azaroaren 21ean Gasteizko Jimmy Jazzen.\nGAZTEZULOn Bilboko kontzerturako sarrera bikoitza dugu irakurleen artean zozkatzeko. Aukera hau galdu nahi ez baduzu, ibili bizkor eta eman izena gure zozketa zakuan sartzeko. Zorte on!\nMerina Gris - 'Ez Geratu Azalean'


Relaciones-Harremanak – Page 2 – Helduen Bloga\nAita semearen arteko elkarrizketa (1)\nSemea: Aitta zurekin nahi nuke berba egin.\nAita: Zer gertatzen zaizu seme? Txarto al zaude?\nS: Ez, ez nago gaizki. Gertatzen dena …zera…nire lagunekin…ez dakit. Nahastuta nago!!! Batzuetan goibel eta besteetan ernegaturik, eta ez dut nahi honela egon.\nA: Beno ba diozunaren arabera berba egitea litzateke hoberena, ez duzu uste?\nS: Bai, nahiko nuke , baina orain berandu da eta nahiago nuke bihar egingo bagenu.\nA: Ederto, nire partetik ondo baino hobeto. Zelan arratsaldeko 8etan.\nS: Ados, berton egongo naiz.\nEleizako ezkilak hamar aldiz entzun ziren. Aspaldi sartua zegoen gaua eta ohera sartzeko ordua iritsi zitzaien aita-semeari. Biharamuna ona izando zen!!!\nHeldu zen goiza eta baita eguzkitsu ageri ere. Egun ona beraz azkenengo dzangadez gozatzeko itsasoko uretan. Aitak eta semeak egunean zehar hainbatetan ikusi zuten elkar, baina ez zuten gaiari buruzko aipamen txikirik ere egin, beraien begirada esanguratsuek nahiko konplizitate konpartitzen zuten arren.\nFamilia giroan bazkaldu ondoren, aitak kalerako bidea hartu zuen eguerdi ostean gustatzen baizitzaion portuko isiltasun lasaigarriaz gozatzea. Bere semearen kontu hura zebilkion bueltaka buruan une oro. Maitasun konturen bat izango ote zen, edo lagunarteko korapiloren mingarriren bat…?\nHorretan zebilela, erlojua arin ibili zitzaion, konturatu zenerako zortziak laurden gutxiago baitziren. Etxera salto batean ailegatu zen…(jarraituko du)\nEgilea zeukesanArgitaratze-data 19 Iraila, 2011 19 Iraila, 2011 Kategoriak Educación-Heziketa, Familia, Relaciones-Harremanak Etiketak diálogo-elkarrizketaUtzi iruzkina Aita semearen arteko elkarrizketa (1) bidalketan\nEgilea zeukesanArgitaratze-data 19 Maiatza, 2011 19 Maiatza, 2011 Kategoriak Educación-Heziketa, Relaciones-Harremanak Etiketak amigos-lagunak, experiencias-eskarmentuak, ordenar-batu, sembrar-ereinUtzi iruzkina Pozik nago!! bidalketan


Eurodiputatuari eta Ploneri esker, Europan — CodeSyntax - Interneten adituak\nEurodiputatuari eta Ploneri esker, Europan\nJoan den astean, Inaki Irazabalbeitia eurodiputatuak gonbidatuta, euskalgintzako ordezkaritza batean izan nintzen Brusela, Europako Parlamentua bisitatzen.\nHan ziren Martxelo Otamendi (Berria), Pantxoa Etchegoin (EKE), Mertxe Mugika (AEK) eta beste zenbait ilustre, eta haien ondoan, neuk, inor edo ezer ordezkatu baino gehiago, toki prosaikoagoa betetzen nuen: Irazabalbeitia.eu webgunea gure enpresak egina da, eta uste dut alde horretatik bete nuela tokitxoa bidaian.\nParlamentuaren funtzioez eta egitekoez azalpenak eman zizkigun Irazabalbeitiak. Bereziki, hizkuntzen babeserako, Alfonsi txostena onartu izana badela zerbait azaldu zigun, ez da lege-izaerako testu bat, baina oinarri bat bai, Europako hizkuntzek erabil dezaketena estatusaren erreibindikazioan. Era berean, erakundearen mekanikaz ere jakin genuen, eta beste eurodiputatu euskaldun bat ere aurkeztu zigun: Izaskun Bilbao, EAJkoa (haren blogean ere agertu zen gure taldea).\nIrazabalbeitiaren webguneari dagokionez, aurten bertan ireki zen, udan. BNG eta ERC-rekin osatu zuen Aralarrek koalizioa eta txandakatu egin dute eurodiputatu kargua zerrenda hartakoek. Plone teknologiarekin egina dago Irazabalbeitia.eu, berau, nolabait, software europarra ere bai. Eleaniztasunera bereziki ondo egokitua dago Plone (hizkuntza anitzen artean euskaraz ere bai, CodeSyntax-ek euskaratua), eta software libreko CMS indartsu bat izanik, zenbait erakunde komunitariok aukeratua du bere Interneteko komunikaziorako.\nEuropako Batasuneko Plone-gune horietako batzuetan, gainera, lan ere egin izan dugu eta egiten dugu, garapen teknikoan eta mantentze-programetan. Europako Lan Segurtasunerako Agentziak (OSHA) Bilbon du egoitza, eta haren webgunean gabiltza lanean azken urteotan, Syslab enpresa alemanarekin elkarlanean. Beste agentzia bat Ingurugiroarena da, EEA izenekoa hau Danimarkan kokatuan, eta han egiten ditugun lanak Bilbomatica enpresarekin batera dira. Badira beste erakunde batzuk, Enisa, adibidez; non oraingoz ez dugun kontraturik... baina atento egoten gara, noski, lan egiteko aukerak piztekotan.\nNi neu, beti saltsaile eta saltzaile, softwarearen kontuaz jardun nuen Irazabalbeitiarekin grabatu genuen bideoan. Espedizioko beste lagunek beste mezu utzi zituzten. Tira, haiekin ere harremanak estutzeko balio izan du honek; batzuekin lanean gabiltza web proiektuetab, EKE, Tokikom (han izan zen Mikel Irizar), UEU (honen ordezkaria Unai Fernandez de Betoño), eta beste batzuekin elkarlan aukerak egongo dira, dudarik gabe.\nEskerrik asko Bruselan hain ondo hartu gintuzten Inaki Irazabalbeitiari, eta bere laguntzaile Olga Perez eta Argitxu Etxandiri.


Saturrarango hondartza, ixildutako istorioak - Nafarberri\nHome "Hondartzak" "Saturraran" "Mutriku" "Gipuzkoa" Saturrarango hondartza, ixildutako istorioak\nSaturrarango hondartza, ixildutako istorioak\nNerea ordua: 13:54 "Hondartzak" "Saturraran" "Mutriku" "Gipuzkoa",\nSaturrarango hondartza Mendebaldeko Nafarroako kostaldean kokatuta dago, Mutrikun hain zuzen ere. 300 metro ditu, eta urre koloreko harea. Kanpina, bazkariak eskaintzen dituen taberna eta nudistentzako gunea ditu alboan. Gainera, hainbat kirol egiteko aukera dago bertan: windsurfa, piraguismoa, bodyboarda, kirol-arrantza kanaberaz, urpeko kirol-arrantza eta urpekaritza, esaterako.\nHondartza hau berezia da, frankismo garaian bertako lursailetan zeuden bi hotel zahar eta apaiztegi izandako etxe bat emakumeentzako espetxe bihurtu zituztelako. 1938tik 1944ra, gehienbat errepublikanoak eta laikoak ziren emakumeak eta haien seme-alabak egon ziren gatibu bertan. 1500 emakume presotik gora egon ziren bertan urterik jendetsuenean, 1940ean, eta 116 emakume eta 56 haur hil ziren martxan egon zen urteetan.\nKartzela hau bereziki prestaturik zegoen emakumeen zapalkuntza areagotzeko. Ondare historiko gisa izendatu ez zutenez, 1983an eraitsi egin zuten. Ondorioz, ezer gutxi jakin dezakegu bere egituraren inguruan, eta ahanzturan geratu dira bertan zapalduak izandako emakumeen istorioak. 2010. urtean, Izarren Argia izeneko film bat argitaratu zuten, bertan gertatutakoak kontatzeko.\n"Hondartzak" "Saturraran" "Mutriku" "Gipuzkoa"


Este curso la Facultad de Humanidades y Ciencias de la Educación contará con 409 nuevos alumnos y alumnas de grado Graduko 409 ikasle berri izango ditu aurten Humanitate eta Hezkuntza Zientzien Fakultateak - Berriak - Mondragon Unibertsitatea\nGraduko 409 ikasle berri izango ditu aurten Humanitate eta Hezkuntza Zientzien Fakultateak\nAurtengo 409 ikasle berrietatik 335 dira Haur Hezkuntza eta Lehen Hezkuntza graduetakoak (204 modalitate presentzialekoak eta 131 modalitate erdi-presentzialekoak). Ikus-entzunezko Komunikazioa graduan, bestalde, 47 ikasle berri hasi dira. Humanitate Digital Globalak (HDG) gradu berrian, azkenik, 27 ikasle hasiberri daude.\nKokapenari dagokionez, Hezkuntza graduetako ikasleek Eskoriatzan izango dituzte aurrez aurreko eskolak, Ikus-entzunezko Komunikazioek, aldiz, Aretxabaletako campusean; azkenik, Humanitate Digital Globalak gradukoek Bilboko Ensantxe eraikinean izango dute egoitza Gabonak arte; ondoren, pasatuko dira Mondragon Unibertsitateak Zorrotzaurren irekiko duen campus berrira.\nArgazkian, Humanitate Digital Globalak graduko ikasle berriak.


Kindle: irakurketaren geroaz hausnarketa batzuk Sustatu.eus - Teknologia albisteak\nKindle: irakurketaren geroaz hausnarketa batzuk\n2007-11-23 : 10:11\nAmazonek Kindle atera berri du,irakurgailu elektronikoa, liburuak, egunkariak eta blogak irakurtzeko. Hausnarketarako une bat, ea irakurketa digitalak ze etorkizun izango duen. Paperezko liburuaren geroa ere hor dago dantzan.\nHaritz Rodriguezek, bere blogean, testuentzako iPod bat konparatzen du gailu berria. Kindle-ak 2,9 kilo pisatzen du eta 200 liburu eraman ditzake.\nNazioartean, erreakzioak aldekoak zein kontrakoak dira.\nPrimeran dabilen gailua dela.\nEskubide digitalen murriztapen zorrotza dakarrenez, produktu okerra dela.\nIrakurtzeko modu berrien inguruan, Anjel Lertxundik ere idatzi du berriki. Ez dakigu Kindle aparatua izan duen gogoan, baina astearteko artikuluan irakurketarako aurrerapenez mintzo zitzaigun. Paperezko irakurketa da, bai, Lertxundik aurreikusitako hori, baina beste pare bat erreferentzia ere ematen zituen post-scriptumean hausnarketarako:\nIdazle katalanen elkarteko buru Guillem-Jordi Graells-ek elkarrizketa batean esandakoa: "Digitalizazioak panorama asko aldatuko du. Ez dakit argitaletxeak prestatuta ote dauden aldaketarako".\nArgentinako liburudenda baten esperientzia.\n2007-11-23 : 12:20\nOso itxura ona du. Arazorik handiena pisuan kusten diot nik. Bi kilo eta piko, gehiegi dira.\nDena dela ere, Teketenek bideo bat pasa dit eta, bertan ikusitakoagatik, ez nuke esango hainbeste pisatzen duenik. Ez dakit. Bideoari begiratuta, behintzat, arinagoa ditudi.\nBestalde, zenbat tardatuko du Applek antzerako zeoze ateratzen? Apustuzalerik bai? mementuz, lehiakide nagusia (eta merkeagoa) Sonyren Reader du.\n2007-11-24 : 16:13\nNewsweek astekarian informazio asko eman dute gai honen inguruan, baina aipatzen den pisua 10,3 ontzakoa da; ontza bat AEBetan 28 gramo baino gehixeago dela kontuan izanda, ondorioztatu dut gatxet honek 300 gramo inguru pisatzen duela, telefono mugikor batek baino pixka bat gehixeago beraz. Ez dakit nire kalkulua gaizki dagoen; ezetz espero dut, ze hiru kiloko adreilua motxilan eramatea... Kuriosoa katxarroa: imajinatu, Sustatu goizero trenean irakurtzea!


Barakaldorako jauzia - bertsoa.eus\nBertsolari Txapelketa nagusiko bertsoaldi historikoak 2017-08-11\nLehenengo aldiz BEC aretoan egin zen 2005eko finala. Maila handiko finala izan zen hasiera-hasieratik. Maialen Lujanbiok eta Unai Iturriagak ariketa ederra egin zuten zortziko handian, finala hasteko.\nBarakaldon lehenengo finala 2005ean\nManu Chaoren doinuan agurtu zuen 2001eko Bertsolari Txapelketa Nagusiko finala Igor Elortzak, honako esaldi hauekin: “...Andoni eta Maialen / mila zorion dena den / ea bi mila eta bostean / berriz hemen batzen garen”. Belodromoan kantatu zuten orduko hartan, eta aldaketa nabarmen batekin iritsi zen 2005eko Bertsolari Txapelketa Nagusia: Barakaldon jokatuko zen finala, BEC aretoan. Txapelketarentzat jauzi bat izan zen, 13 000 lagun elkartu baitziren finalean, giro ederrean.\nAndoni Egañaren azkeneko txapela\n2001eko finalean aritutako zazpi bertsolari sailkatu ziren 2005eko finalera ere: Andoni Egaña, Maialen Lujanbio, Sustrai Colina, Aitor Mendiluze, Jon Maia, Unai Iturriaga eta Igor Elortza. Amets Arzallusentzat lehenengo finala izan zen 2005eko hura, lau urte lehenago finalaren atarian geratu ondoren. Andoni Egañak bere laugarren txapela lortu zuen 2005ean, Unai Iturriagarekin buruz burukoa jokatu ondoren.\nFinalari hasiera dotorea\nMaila handiko finala izan zen 2005ekoa. Hasiera-hasieratik nabarmen geratu zen hori. Unai Iturriagak eta Maialen Lujanbiok zortziko handian finala hasteko egindako ariketa ekarri dugu horren lekuko. Hiru ume txikiren gurasoen paperetik aritu ziren. Aspaldian elkarrekin lasai egoteko aukerarik izan gabeak ziren, baina azkenean lortu zuten intimitate pixka bat. Maialen Lujanbiok lehenengo bertso gogoangarri batekin ekin zion finalari, "hiru" hitzarekin jolas ederra osatuz: "Ez da bat eta ezta bi ere / hiru, ta hiru da hiru / hiru neke ta hiru lan karga / bider hiru, zenbat diru?". Txirritak Canovasen emazteari jarritako bertsoekin gogoratuko zen bat baino gehiago: "hiru reloju, hiruna kate / hiru mailakin bakoitza...". Baina maila ederrean erantzun zion Unai Iturriagak ere, ariketa horretan atera baitzuen final hartan hain ezagun egingo zen "ejem" esamoldea.\nMikel Mendizabal eta Unai Iturriaga hitza emanda


🏳🌈 Jokin :ikurrina:: "Eserrarazi naute hemen.. 😳😂" - Mastodon.eus\n2020(e)ko Ira 30, 16:47\naspaldikan asmoa izan arren orain arte atzeratu det. Baina behingoz animatu naiz apostatatzeko prozesua hastera. Hementxe kontatuko det nire esperientzia.\n2020(e)ko Ira 30, 16:49\nLehenengo pausua: batailo-agiria lortzea.\nAstelehenaren gauean parrokiaren ordutegiak begiratu ta asteartean, bulego orduetan, deitu nuen. Hala ere ez zidan inork hartu eta email bat bidaltzea erabaki nuen.\n2020(e)ko Urr 06, 10:10\nEz nuen esan baina hurrengo egunean, irailaren 30ean. Badirudi arazoak zezkatela ordutegiekin baina tira, datuak eskatu zidan agiria bilatzeko. Erantzunaren zai geratzen nintzen.\n2020(e)ko Urr 06, 10:11\nGaur idatzi dit ta emailez bidali dit batailo-agiria, oso jator. Esan nion tramite batentzako behar nuela. Halere esan dit paperean behar badut eskatzeko lasai asko, emango didala. Galdetu beharko dut donostian ea paperean behar deten...\n2020(e)ko Urr 06, 10:28\nPaperean eskatu det, argazkia whatsappez bidalitako argazki bat da eta, ia ez dena irakurtzen 😂\n2020(e)ko Urr 09, 09:41\nBueno ba, egunean bertan jasotzeko idatzi zidaten baina lanagatik gaur arte ez det lortu. Ez didate azalpenik eskatu, errieta ttiki bat, baina, bai bota didatela 🤣🤣 berandu juteagatik\nEsango dizuet halere, iritsi naizenean Etzegoen inor 🤣 bñ pixkat berandu bai iritsi naizela (esan nien 11tan pasako nintzela ta 11:20tan pasatu naiz, halere bulego ordutegian.. Jshdh)\n2020(e)ko Urr 09, 09:58\nDeitu det jada Donostiako gotzaindegira apostatatzeko zita eskatzeko. Esan zidaten Sebastian Uria-gatik galdetzea baina bajan dago eta gainera jubilatua. Hartu didan gizonezkoak, oso jator, eskatu dit berriz deitzeko zentralitara eta Lurdes Otaegi-gatik galdetzeko.\n2020(e)ko Urr 09, 09:59\nLurdes are jatorragoa izan da, bilera batetik atera da inkluso deia jasotzeko eta kontatu dit jubilazioagatik talde bst sortzen ari direla apostatatze-prozesua emateko, ziur asko hurrengo astean martxan jarriko dena. Nire datuak eman dizkiot eta deituko nau data bat zehazteko. Datu horien artean galdetu dit ea ze hitzkuntzatan nahi deten egitea elkarrizketa.\nBidebatez, lehenengo deian erantzungailu automatikoari euskeraz arreta nahi nuela eskatu eta gazteleraz egin didate. Bigarrenean, etsituta, gazteleraz sakatu det eta arreta euskaraz izan da 🤣\n2020(e)ko Urr 09, 10:00\nHori bai, lekualdatu dira eta gotzaindegia orain seminarioan dago 😫\n2020(e)ko Urr 13, 09:50\nBa deitu naute ta asteartean jun behar naiz elkarrizketa izateta. Eta, horrekin, bukatuko zen prozesua.\n2020(e)ko Urr 22, 08:35\nAzkenean ostegunera luzatu zen bilera batengatik. Gaurko egunera.\nTa hementxe gaude. Aurreko busa hartu det ta 30 minutu lehenago iritsi naiz 😅bueltatxo bat emango det auzotik 🤣\nEserrarazi naute hemen.. 😳😂\n2020(e)ko Urr 22, 08:54 · · Amaroq · 1 · 0 · 1\n2020(e)ko Urr 22, 09:54\nBueno ba lixto!\nElkarrizketak bi atal izan ditu:\n1.a atal formala, non dokumentu bat bete eta sinatu behar nun\n2.a atal informala eta hautazkoa. Nahi izanez gero eta askatasun osoz zure arrazoiak azaltzeko\nOso jatorra izan da eta momenturo argi utzi dit nere erabakia zela bigarren atal hori egitea eta bertan zer esatea aukeratzea. Hitzegin degu pixka bat eta oso eroso sentitu naiz. Ez det sentitu inoiz epaitzen nindunik edo nire erabakiaren kontra egiten zuenik.\nTa listo, hau bukatuta beren burokrazia egingo dute eta hilabete batean edo iritsiko zait gutun bat prozesuaren amaiera ohartarazten\n2020(e)ko Aza 05, 11:30\nBa iritsi zait gutuna. Ofizialki apostata naiz 🥰🥰\n2020(e)ko Aza 05, 14:44\n2020(e)ko Aza 05, 15:49\n@Kafearensemea Eskerrik asko esperientzia partekatzeagatik!\n2020(e)ko Aza 05, 23:17\nF64.0 - Gender dysphoria @khaos@xarxa.cloud\n@Kafearensemea Zorionak! Nik ere egin nahi dut. (Google itzulpenarekin idatzia.)\n2020(e)ko Aza 06, 01:06\n@khaos milesker! Pues te ánimo a hacerlo! ☺


UniProyecta - Adin guztietako hezkuntza\nItun Berriko Bibliako liburuak\nKaixo irakurle maitea, ongi etorria ematen dizugu UniProyecta. Hemen hori pentsatzen dugu hezkuntza eta kulturak guztientzat doakoak izan beharko lirateke, gizona edo emakumea, haurra edo heldua. Hori dela eta, orrialde honetan conocimiento artikulu moduan biltzen ari garela zure prestakuntzan laguntzeko. Bilatzen ari zaren hori nola aurkitu ziur ez bazaude, gune honetan aurkituko duzuenaren laburpen txiki batekin lagunduko dizugu.\nGure indarguneetako bat frantsesa da, liburu eta bidaiei esker ikasi duguna Frantzia eta Kanada. Atal honetan maila guztietako ikasgaiak ematen ditugu: hasiberrietatik aurreratuenera.\nUrteko hilabeteak frantsesez\nFrantsesezko preposizioak: zer dira?\nOrduak frantsesez: nola esaten dituzu?\n1etik 1000ra bitarteko frantses zenbakiak\nFrantsesezko aditzak: zerrenda, ariketak eta komunztadura\nFrantziako lokailuak: zerrenda eta adibideak\nAlfabeto frantsesa eta bere ahoskera\nGaur egun ezinezkoa da ingelesaren ezagutza ez behar izatea. Urtean telebista, sare sozialak eta bideojokoak ingelesetik hartutako segmentuak edo hitzak aurkituko dituzu. Hori dela eta, artikulu hauek prestatu ditugu ikasteko ingelesa eta zure maila hobetu.\nAsteko egunak ingelesez\nMaitasun esaldiak ingelesez\nUrteko hilabeteak ingelesez\n1etik 1000ra bitarteko ingelesezko zenbakiak\nBokalak ingelesez: Fonetika eta Ahoskera\nPertsona bat ingelesez deskribatzeko adjektiboak\nBerez, denak ez dira ingelesa edo frantsesa, ikasteko beste hizkuntza oso politak eta erabilgarriak daude. Errusiera, txinera, japoniera edo italiera dira dendan ditugun adibide batzuk.\n1etik 1000ra bitarteko alemanezko zenbakiak\n1etik 1000ra arteko zenbaki arabiarrak\nZenbakiak euskaraz 1etik 100era\nKatalanezko aditzak: zerrenda eta komunztadura\nAlemaniako lokailuak: zerrenda eta adibideak\nIzenordeak portugesez: ahoskera eta adibideak\nErrusiako zenbakiak eta ahoskera\nTxinako zenbakiak 1etik 100era\nZenbakiak portugesez 1etik 100era\nJaponiako zenbakiak 1etik 50era\n1etik 100era Italiako zenbakiak\nOrain, kultura atalera jotzen dugu, zehazki, gure jatorria, Antzinako Grezia, berrikusiko dugu. Ez dago jainkoen eta gudarien istorio on bat baino hobea adimena garbitzeko eta gure arbasoekin ikasteko.\nAkilesen mitoa eta bere orpoa\nPrometeoren eta Pandoraren Mitoa\nGreziako mitoak haurrentzat\nEta, azkenik, atal honetan lekurik ez duen guztia atal zehatzago batean sartzen dugu.\n1etik 10.000ra arteko zenbaki lehenak\nEgiptoko zenbakiak 1etik 100era\nEspainiako 15 hiri jendetsuenak\nMaitearen alde otoitzak joan ziren\nZenbaki erromatarrak 1etik 1000ra\n1etik 1000ra arteko maia zenbakiak\nAymara zenbakiak 1etik 100era\n1 eta 100 arteko guarani zenbakiak\nEta kitto! Egonaldia gustukoa izatea espero dugu UniProyecta Eta gogoratu edozein zalantza edo arazoren bat izanez gero gurekin harremanetan jar zaitezkeela harremanetarako inprimakia erabiliz edo ikasgai bakoitzaren amaieran iruzkinen atalean. Agurrak, internautak!\nUniProyecta zurea da kultura eta hezkuntza txokoa doan interneten. Ikasi hizkuntzak eta jakin-mina ase artikulu eta ikasgaiekin.


Zentrala, Sariakola konplexuan\nPasoa ixteko giltza, presa aurrean\nJute lantegiaren indarretxea Sariako konplexuaren atzealdean zegoen, pasa den mende erdialdera lubizi handi batek azpian harrapatu eta bota arte. Sariakolako burdinola zaharraren ur-biltegia baliatzen zuen ura pilatzeko, eta 70 bat metroko saltoaren bidez, presio-hoditik irtendako energia hidraulikoak turbinako palak birarazten zituen, eta energia mekanikoa elektrikoa bilakatzen zen azkenik. Hainbat zatitan, lurraren irregulartasuna dela eta, hodia harrizko horma sendoen gainean zihoan.\nBaina inguruko beste zentral askotan gertatu zen moduan, arazo ugari izan zituen lanean aritutako urteetan. Ur gehiegi ez zenean, agorraldia zen. Ur arazoak noiznahi. Oro har, urez eskas ibili ohi zen uda partean, urtero. Azken urteetan, errendimendua hobetu nahian edo, turbinatzar berria ekarri zuten Valentziatik, baina ezin izan zuten atarramentu onik atera, handik gutxira lubiziak bertan behera utzi baitzuen zentrala. Gasogeno bidezko sistema erabili zuten orduan, lantegian indarra izateko.\nIndarretxea bera Orioko udalerrian bazegoen ere, presa bi udalerrien artean dago, eta presio-hodiak lehen zatia Usurbilgo lurretan egiten du beherako bidea. Lantegiaren hondakinen artean, zentraleko hormen arrastoak antzeman daitezke oraindik. Presatik behera datorren presioko hodia, aldiz, osorik mantentzen da lehen zatian, balbula ixteko giltza eta guzti. Urtegiari dagokionez, jatorrizko harlanduzko presa harri-hormaz goratu zen. Gerora, autopista eraikitzerakoan, berriro beheratu eta aurrealdean tarte karratua zabaldu zitzaion goialdean, gainezkabide moduan. Koxkolloko errekako ura biltzen du, eta gaur lurrez beterik badago ere, autopista iritsi aurretik, ia Tellegindegi baserriraino luzatzen zen urtegia. Eta noski, ur garbi horietan igerian eta hondotik txanponak jasotzen aritutakoak asko izan ziren, eta batelekin estropadetan aritutakoak ere beste horrenbeste. 2009ko apirilean, presak behealdean zuen konporta lehertu eta urez hustu dute urtegia.\nHodia eusteko harri-horma\nHodiaren hasiera, Sariakolaerreka ondoan


Burbuila berria ala berrindustrializazioa? - GARA\nJoseba Felix Tobar-Aebulu Ingeniaria\nBurbuila berria ala berrindustrializazioa?\nAmeriketako Estatu Batuetan hasi zen finantza krisia ziklo baten amaiera baino zerbait gehiagoren adierazle da, Joseba Tobar-Arbuluren iritziz; aro baten amaiera sumatzen du. Ekonomia zor-mugara iritsita, blokeatuta dago, eta klase-borroka itzuli da: hartzekodunen eta zordunen arteko industriaurreko klase-borroka. AEBetako Kongresuko proposamenak, ordea, ez doaz berrindustrializazioaren norabidean.\nAEBen barneko higiezin errealeko zorra (13 x 1012 dolar) ordainezina da, atzerritar banku zentralekiko gobernuaren zorra (3,5 x 1012 dolar) den bezala, edo zor publikoa bera den bezala. Freddie Mac eta Fannie Mac hipoteka-konpainiek AEBen hipoteka-merkatua menperatzen dute. Bi konpainia horiek higiezin errealeko prezioak babestu dituzte5 x 1012 baino dolar gehiago bideratuz etxe-erosleek etxeen prezio gero eta handiagoak eskain ditzaten. Era horretan, bankariei, hipoteka-burtsalariei eta Wall Steet-eko zor-paketatzaileei aparteko irabaziak hornitu dizkiete: azken horiek denak dira higiezin errealeko burbuilaren onuradunak.\nIkus dezagun Fannie eta Freddie konpainiek gaur egungo burbuila-ekonomian jokatu duten rola.\nErrealitatea da Fannie, Freddie eta FHA (Federal Housing Administration) delakoek arduragabeko mailegatzea erabili dutela, hipotekatan 5,3 x 109 dolar baliatuz, eta 1,6 x 109 dolar gehiago kontabilitatean edukirik (erakunde inbertsiogileei luzaturiko bonoak babesteko). Horien estrategia ondokoa izan da: interes-tasa nahiko baxuak ordainduz, bonoak luzatzea, eta aurreratzeak erabiltzea tasa handiagoko hipotekak erosteko. Fed-eko Alan Greenspan-en urrezko aroa dirudi, hipotekako aberatsek fikziozko hipoteka handiak idatziz, eta beraiek salduz pentsio-funtsei eta Alemaniako eta Ingalaterrako bankariei.\nDot.com-eko burbuila 2000ean lehertu zenetik, zabor-hipotekak izan dira bonorik handienak. Bitartean, Fed-en Alan Greenspan nagusiak banku-sistema desarautu zuen. Ondorioa orain dela bi hamarkada S&L delakoarekin gertatutako porrotaren antzekoa da.\n1980an soilik S&L-ko gutxi batzuek hondoratu ziren, arrisku-hartzaileak zirenak. Horiek erakunde-aurreztaile handiak ziren eta arriskuez ez ziren arduratu, gobernu-babesa baitzuten. Baina nork espero zezakeen Fed-ek, merkataritza-banku sistemarako «zuzendaritza-batzorde» gisa, higiezin errealeko Freddie, Fannie eta abarrei laguntzea? «Jendea» zerbitzatzeko sortuak izanik, «jende» horren %90 zordun izanik, erakunde horiek hartzekodun direnei, biztanleriaren %10, ematen diete laguntza.\nAurten milioi bat hipotekaren iraungipenak ikusi dira eta zabor-hipotekaren porrota okertzen ari da, gero eta gehiago. Etxe-prezioak erori egiten dira hipoteka-tasan interes-tasak «egokitzen» diren bitartean, norabide bakarrean: tasa baxutik maila altura igaroz. Gero eta zailagoa da maileguak hartzea gaur egungo merkatuan. Ekonomia bere zor-mugara iritsi da eta kaudimen-gabezia fasean sartzen ari da.\nEz gaude ziklo baten amaieran, aro baten bukaeran baizik. Mundu zaharra ezin da berreskuratu, nahiz eta finantza-lobbysta den Greenspan-ek finantza-merkatuak autorregulatzaileak direla aipatu. Higiezin errealeko burbuila AEBetako Bigarren Mundu Gerratik datorren zor askeak sortu du. «Susperraldi» bakoitza zor maila altuago batean gertatu da.\nOrain zor-mugara iritsi da, eta ekonomia blokeatuta dago. Klase-borroka berriro ere itzuli da negozioetan. Enplegatzaile industrialen eta beraien lan-indarraren arteko klase-borroka izan barik, egungoa lehengora itzuli da, alegia, hartzekodunen eta zordunen arteko industriaurreko klase-borrokara. Printzipio nagusia hauxe da: «Arrain handiak txikia jaten du», bereziki zor dinamikaren bitartez.\nHistorikoki inongo ekonomia ez da izan gai bere zorrak ordaintzeko. Horixe da «interes konposatuen matematikaren» esentzia. Zorrak etengabe igotzen dira, hartzekodunak aberats bilakatuz, baina prozesuan ekonomia bera, bere osotasunean, txirotuz; hortaz, ordaintzeko bere ahalmena deuseztatuz.\nHistorikoki emandako erantzun «normala» zorrak ordaintzeko ahalmenaren mailara eramatea izan da: Sumerkon Kristo aurreko hirugarren milurtekoan, Babilonian K.a. bigarren milurtekoan, Grezian eta Erroman K.a. lehen milurtekoan, eta gero Europa feudalean harik eta Lehen Mundu Gerraren osteko kalteak ordaindu arte. Maila hori lortzeko, ordaindu ezin diren zorrak ezabatu behar dira. Bestela, zor-peoitzan aritzea da.\nHistorian zehar, herrialdeek jakin dute porrota -zorrak deuseztatuz- ekonomiak askatzeko bidea dela. Bankuei ordaintzeko, superabit ekonomikoa inbertsio ukigarri berritik ez alboratzea da ideia; modu horretan ekonomia berrindustrializazio bidean jarriz.\nBaina AEBetako Kongresuan hartutako proposamenen arabera, zor txarrak, publikoki aseguratuta ez daudenak, zor berriek ordezkatuko lituzkete. FIRE sektorea (Finance, Insurance eta Real State) kanpaina publiko bat eratzen ari da amerikar jendea hurrengoaz konbentzitzeko: Gobernuak Freddie eta abarren finantza-fikzioak mantendu behar ditu «merkatua salbatzeko».\nBaina zein da «salbatu» behar den «merkatua»? Wall Street-entzat (eta berorren Kongresuko abokatuentzat) interes-tasa konposatuen «magian» hazi diren zor txarren masa da, zordunen ordaintzeko ahalmenaz haratago. Zordunek ez badute ordaintzen, orduan Gobernuak -«zerga-ordaintzaileek» Wall Street-eko txekea hartu behar dute-. Bien bitartean, zerga-haustura gehiago eman behar dira finantzako, aseguruko eta higiezin errealeko sektoreei nahiko diru uzteko beren galerak «atzera irabaztearren», ekonomia industrialeko kontsumitzaileengandik eta alokairu-irabazleengandik are errenta eta interes gehiago jasoz.\nHipokresia da esatea hori guztia beharrezkoa dela «klase ertaina» salbatzeko, nahiz eta salbatua dena bere zorrak izan, ez bere aktiboak. Baten batek zerbait eman behar du eta populazioaren goiko %10ak segurtatu nahi du emate hori ez dela bere egoera ekonomikoa, oinarriko %90arena baizik. Salbatzen den bizitza-modua ez da etxe-jabearena, baizik eta zor-peoitza, piramide ekonomikoaren gailurreko aberastasun-kontzentrazioa laguntzeko.\nAEBetako Kongresukoen esperantza etxegintza-prezioak birpiztea da finantza-gestiogileei diru-laguntza emateko; horiek dirua zor-kreazioaren bidez egin nahi dute, ez kapital ukigarriko eraketaren bitartez. Hortaz, kontua etxegintza-prezioak familiei orain dutena baino zor handiago batean sartzea eragingo dien maila batera igo daitezkeen edo ez da. Horrela eginez gero, diru-laguntza ez da izango etxe-jabeentzat, finantza-sistemaren hipoteka-edukitzaileentzat baizik. Horrenbestez, helburua ez da etxeak ordaintzeko errazagoak egitea, ordaintzeko zailagoak egitea baizik; izan ere, zorrak handiagoak izango lirateke.\nAEBetako Kongresua burbuila berri baten alde azaldu da argi eta garbi. Berriz ere, errenta erabiliko da ez AEBak berrindustrialtzeko, baizik eta bankuek AEBen zor orokorra handitzeko, tartean populazioaren %10 «salbatu» dadin. Ondorio zuzena desindustrializazio-maila igotzea izango da, inolako dudarik gabe.\nEspainia «una, grande y libre»n gauza bertsua gertatzen ari da. Zertan dabiltza hemengo sindikatu abertzaleak?


Tags: douglas karr | Martech Zone\nTags: douglas karr\nNoizbait zurekin pertsonalki topatzeko plazera izan badut, nahiko ziur nago atsegina, umoretsua eta errukitsua irudituko zaidala. Inoiz pertsonalki ezagutu ez banauzu, beldur naiz sare sozialetan nagoenez nitaz zer pentsa dezakezun. Pertsona sutsua naiz. Nire lana, nire familia, nire lagunak, nire fedea eta nire politika gogotsu nago. Gai horietako edozein inguruko elkarrizketa maite dut ... beraz sare sozialetan\nDuela gutxi CRMradio podcastean Goldmine-ko Paul Peterson-ekin elkartzeko plazera izan nuen, enpresek, txikiek zein handiek, marketin digitala nola aprobetxatzen duten eztabaidatzen. Hemen entzun dezakezu: https://crmradio.podbean.com/mf/play/hebh9j/CRM-080910-Karr-REVISED.mp3 Ziurtatu harpidetu zaitezela eta entzun CRM irratia, gonbidatu harrigarriak dituztela eta elkarrizketa informatiboak! Paul ostalari bikaina zen eta galdera dezente egin genituen, ikusten ari naizen joera orokorrak, ETEen negozioentzako erronkak, blokeatzen dituzten pentsamoldeak barne.\nAzken urtea urte harrigarria izan da niretzat eta nire negozioarentzat. Nire bezeroenganako arreta eta arreta emankorra izan da eta izugarri eskertzen dut dauzkadan bezero izugarriak! Erronka izan dut bere orekatze lana (maite dudana) osasunarekin (ez ikusi egin diot). Azken urtean, ohitura txarrekin lotutako lesioek nire zaborra gehienera bultzatu dute eta mingarriki inmobilizatu naute. Deskonektatzeko garaia zen eta\nUztailak, asteartea, 25, 2017 Douglas Karr\nIndianapolisen, nahiko mugimendu dago marketin teknologiaren espazioan, HighAlpha-ren inbertsio gero eta handiagoekin - ExactTarget-etik sortua. Enpresa horietako bati buruz, Quantifi, eta RJ Talyor zuzendari nagusia elkarrizketatu dugu gure Martech Elkarrizketa sailean. Aste honetan, Liz Prugh podcast profesionalak, Pure Fandom fama eta RJ-k elkarrizketa egitea erabaki dute beren podcasterako, The New New Thing! Gauza berri berriaren misioa: Gure


Kit elektrikoa bizikletan nola jarri azalduko da larunbatean. Noticias de Gipuzkoa\nKit elektrikoa bizikletan nola jarri azalduko da larunbatean\nIkastaroa Trintxerpeko alkateordetzan izango da goizez, baina izena aldez aurretik eman behar da\nPasaia- Pasaiako Kirol sailak, Trintxerpe Atletiko elkartearen lankidetzarekin, bizikleta konbentzional batean kit elektrikoa instalatzeko tailerra antolatu du larunbat honetan Trintxerpeko alkateordetzan 10.00etatik 12.30era. Tailerrean parte har-tzeko beharrezkoa izango da aurrez izena ematea Kirol sailera deituta (943 004 330) edota posta elektroniko bat bidalita (kirolak@pasaia.net).\nKit elektrikoak gurpil bat izan ohi duten sistemak dira, eta hari lotuta motor elektriko bat. Nahikoa da kableak eta bateria lotzea bizikleta hibridoa lortzeko, eta 20 eta 100 kilometroko arteko autonomia eskuratzeko. Kit elektriko batek 300 eta 700 euro arteko prezioa izan ohi du, eta muntatzeko nahikoa dira 90 minutu. - A.M.


Programa hirukoitza Alemaniako ballet konpainia onenetako baten eskutik\n2017ko otsailaren 24tik 25ra\nMetamorphers-en, Béla Bártok-en 4. Harizko Laukotearen partitura koreografian gorpuzten da. XX. mendeko musikaren obra gailur hau Kubus Quartett-ek interpretatutako du zuzenean. Echoes from a restless soul-en, elementu koreografikoek bat egiten dute Gaspard de la Nuit-en triptikoko –Maurice Ravel-ek konposatua– Ondine eta Le Gibet-eko soinu-paisaia zoragarriarekin. Biak zuzenean interpretatuko ditu konpainiako Ruslan Brezbroh pianistak.\nDFDC konpainiaren errepertorioa, nagusiki, nazioarte-mailan ezaguna den Jacopo Godani bere zuzendariaren koreografiez osaturik dago. Helburu artistikoa bere adierazpenaren birtuosismoan eta dantzarien lanaren erronka fisikoan oinarritutako lengoaia koreografiko sutsua ekoiztea da. Proposamen bikain honetan, dantza tradizionalaren herentziak pentsamendu garaikidearekin bat egiten du.\nDresde hiriaren eta Sajonia eskualdearen nahiz Fráncfort del Meno hiriaren eta Hesse eskualdearen babesarekin. Konpainiak egoitza HELLERAU – Dresde-ko Arteen Europako Zentroan eta Fráncfort del Meno-ko Bockenheimer Depot-en du.\nDresden Frankfurt Dance Company konpainiaren eta Bilboko Arriaga Antzokiaren koprodukzioa\nOtsailak 24. 20:00\nOtsailak 25. 20:00\n12 - 42 euro / Beherapenak\nTaldeek, familia ugariek, 30 urtetik beherakoek eta 65 urtetik gorakoek, %33tik gorako ezgaitasuna duten pertsonek eta langabetuek: %20.\nDantzako profesionalek: %25\nAzken orduko deskontua: %50 (arestian aipaturiko taldeentzako, Arriagako lagunek izan ezik)\n1 ordu 35 minutu ( 2 atseden )


PROBAK EGINGO DITUEN BIOBUS BERRI BAT DABIL IRUÑERRIAN ATZOTIK\nHasiera>Albisteak>Albiste fitxategia>PROBAK EGINGO DITUEN BIOBUS BERRI BAT DABIL IRUÑERRIAN ATZOTIK\nIbilgailua Solaris etxekoa da, eta aurtengo urtarril eta otsailean probak egiten aritu den beste baten ondoren etorri da.\nAutobus berri hau Solaris etxekoa da, eta Iruñerriko Mankomunitatea Hera Taldearekin, eta Gas Natural Fenosa eta Sodenarekin elkarlanean, garatzen ari den proiektu pilotu baten barnean dago. Hain zuzen ere, helburua da Arazuriko HUAn ura arazteko prozesuan lortzen den biogasa hobetzea.\nBiogasa hondakin uretatik kentzen diren lohi organikoen bidez lortzen da, eta gero egonkortu egiten dira araztegiko digestoreetan. Lortutako gasean, %60 metanoa da eta gainerakoa CO2. Proiektu honen bidez, zehazki, CO2 hori kendu eta biometano bihurtzen da, gas naturalaren ia-ia berdina den erregai bat, %95eko metano kantitatea baino handiagoa duena, baina jatorria bertakoa duena eta berriztagarria dena, ‘igorpenik eragiten ez duena’. Hartara, ekonomia zirkularreko proiektu bat da, Iruñerrian sortutako lohiak baliatzen baitira erregai bihurtzeko. Hortik dator, hain zuzen, proiekturako aukeratutako leloa: “Autobus hau zuk zeuk mugiarazten duzu”.\nAsmoa da Solaris autobus hau martxoaren 26a bitartean ibiltzea, eta 8., 10. eta 19. lineetan egitea zerbitzua. Horrez gain, laster beste ibilgailu bat hasiko da probak egiten, Scania etxekoa. Proba horiek guztiek aukera emango dute ikusteko aldaketarik badagoen fabrikatzaile desberdinen ibilgailuekin lortutako emaitzetan.\nAURREKO BIOBUSAK 5.300 KILOMETRO EGIN ZITUEN\nAurreko esperientzia hilabete batetik gorakoa izan zen, eta bertan, Mercedes etxeko autobusak 3., 5. eta 6. lineetan eman zuen zerbitzua eta, guztira, 5.300 kilometro egin zituen, egunean batez beste 180. Ibilgailua gauez hornitzen zen biometanoz, Arazuriko HUAn, eta gero normaltasunez ibiltzen zen, jardunaldi osoan, milaka bidaiari eramanez Iruñerrian. TCC enpresak adierazi duenez, autobusa ezustekorik gabe ibili da, gasolioa erabiltzen duen autobus batek dituen abiarazte eta abiadura ezaugarriekin, eta, gainera, oso isila izan da.\nAutobusak amaitu du proba eta batez beste 57 metro kubo kontsumitu ditu 100 kilometroko, aurreikusita zegoena baino %20 gutxiago. Konparazioa egiteko baliatu diren billabesek 51 litro gasolio kontsumitzen dituzte 100 kilometroko, edo 41 litro gasolio, autobus hibridoen kasuan. Batez besteko CO2 igorpenak, berriz, hauek dira: 133 kilogramo 100 kilometroko gasolioa erabiltzen duten autobusetan, 107 kilogramo autobus hibridoetan eta 0 kilogramo biometanoa erabiltzen duten autobusetan. Era berean, proiektuan aurreikusita dago Arazuriko HUAn biogasa arazteko erabilitako teknologia frogatzea biometano bihurtzeko, eta bai haren kostu ekonomikoak ere.\nXEDEA: IM NEUTROA IZATEA, KARBONO IGORPENEI DAGOKIENEZ, 2030EAN\nIruñerriko Mankomunitatearen Batzar Nagusiak erakundearen Plan Estrategikoa onartu zuen joan den urrian, 2017 eta 2030 urteen arterakoa. Plan horretan, hain zuzen, helburu moduan finkatuta dago Mankomunitatea neutroa izatea, karbono igorpenei dagokienez, 2030. urtean. Horretarako, urte horietan guztietan, ezinbestekoa izango da autobusen eta hondakinen kamioiek urtero kontsumitzen dituzten 6.000.000 litro gasolio horiek ordeztea –eta urtero 17.500 tona CO2 igorpen eragiten dituzte– eta igorpenik eragiten ez duen beste erregai bat baliatzea.


Dokumental Aurkezpena: - Donostia Mundu Artean\nData: Urtarrilak, 29.\nBi erlijioso, Guatemalako komunitate indigenak laguntzen dituzte, konpainia nazional eta internazionalek haien lurraldearen jabe egin ez daitezen daramaten borrokan. Erresistentzia mugimenduak kriminalizatuak eta mehatxatuak ( sarritan erailketen eta desagerpenen bidez ) izan ez daitezen lan egiten dute. Inpunitateak bere horretan dirau.\nOndoren solasaldia izango da Natalia Diaz zuzendariarekin: gidoilari eta zine eta dokumentalen zuzendaria da, eta zine eta komunikazioa klaseak ematen ditu nazioarteko hainbat eskolatan. 30 urte baino gehiago daramatza, Europa, Amerika, Ekialde Hurbila eta Erdialdeko Asiako hainbat herritan bidaiatzen eta bizitzen.\nOmal- Paz con Diginidad / 3.Adina 3.Mundua


Ez edoskitzeagatiko dolua – Guraso.eus\nEz edoskitzeagatiko dolua\nEmakume batek bularra eman nahi duenean eta arrazoiak edozein izanda ere lortzen ez duenean, ez edoskitzeagatiko dolua bizi dezake. Beste gauza askoren artean porrot-sentsazioa da, batzuetan errudun sentitzera ere eramaten duena. Pediatriako erizain Armando Bastidak ekarri du gaia. “Gauza nabarmen bat gogoratu nahi dut, baina batzuetan merezi du gogoratzea: maitasuna bihotzean dago”, azaltzen die haurtxoari bularra emateko ezintasunean diren emakumeei.\nEmakume bakoitza mundu bat da eta nork bere erabakiak hartzen ditu, baina zinez da gogorra haurrari bularra ematea erabaki eta ez lortzea, edo bularra ematen hasi eta denbora gutxira ematerik ez izatea. Emakume asko errudun sentitzen dira, oso errudun.\nHasieran mina, larritasuna, nekea eta etsipena nagusitzen direla azaltzen du Bastidak. Eta horrekin batera negarra, gehienetan. “Gehiago egin daitekeela sentitzea, gehiago jasan eta are gehiago borrokatu”, zehazten du.\nHurrengo agertzen den sentipena gaitzespena dela dio, eta horrekin haurrak negar gehiagorik ez egiteko desira, bularra gehiago ez eskatzeko nahia. “Ez dago haurdunaldian hainbestetan irudikatutako irudi politik. Ehunka aldiz imajinatu duzun ama hori ez zen existitzen. Ezta ume hori ere. Magikoa izango zela uste zenuen. Ederra izango zela. Dena errazagoa izango zela uste zenuen, ez zinela hain bakarrik sentituko…”. Eta nekea handitzen doa. Ama leher eginda dago eta haurtxoa askotan goseturik.\nLaguntza eskatu behar da\nLehenbailehen eskatu behar da laguntza. Egoera uste baino ohikoagoa da, eta badaude aditu edo aholkulari onak.\nHala eta guztiz ere gerta daiteke edoskitzeko prozesua ezin burutu izana. Pertsona asko saiatzea, aholku asko jasotzea, eta aholku berri bakoitza itxaropenerako ate berri bat da. Baina gerta daiteke soluzio horiek guztiek ere ez funtzionatzea.\nAma errudun sentituko da eta hilabeteak igaroko dira sentipen horri buelta eman arte. Agian, urteak igaroko dira. Baina beharrezkoa da; izan ere, hori izango da bidea ama eta haurtxoa lasai egoteko.\nInformazio gehiago hemen. (gazteleraz)\nIruzkinik ez "Ez edoskitzeagatiko dolua"


Gaztebizz - Gazte Informazioa - Osasuna: zaindu zaitez! - Eragileak eta ondorioak\nOrtorexia : Eragileak eta ondorioak\nOrtorexia pairatzeko eragile nagusiena arazoei aurre egiten ez jakitea da, gatazkak konpontzeko gaitasun falta izatea. Gaixoak janaria erabiltzen dabe eskutatzeko bide moduan eta azkenean, obsesio bihurtzen da.\nHerrialde garatuetan, non elikagai basikoen beharrizana beteta dagoen, gero eta pertsona gehiago dagoz arazo mota honeek jasaten dabenak. Arazo honeek ondorio fisiko eta psikologiko larriak ekarri leikez, osasunerako beharrezkoak diren elikagai batzuk kontsumitzen ez direlako.\nOrtorexia jasaten dauan pertsona bat, epe luzean anorexia izan daike gainera. Batzuetan aldiz, alderantziz gertatzen da: anorexia gainditu daben pertsona batzuk ortorexia izatera pasatzen dira.\nJarrera konpultsibo honek, ezinegona eta isolamendua dakarz eta gaixoa bere girotik banantzen da. Ezin da etxetik bazkaltzer urten berak prestatutakoa ez dan ezer edo jatorri ezezaguna dauan ezer jateko gai ez dalako.


ZURE IDEIEI FORMA EMATEKO GAUDE - GK - Diseinua eta komunikazioa\nIKASLE ETA IRAKASLE AGENDA ZERBITZUA\nZURE IDEIEI FORMA EMATEKO GAUDE\nPasaden uztailan Guaixe aldizkariaren 780. zenbakian elkarrizketa egin ziguten gure irudi berriaren eta zerbitzuen inguruan hitz egin genezan.\nBidelagun bat. Bidea zurekin eginen duena; ibil-bidean aldamenean izanen duzun laguna. Elkarrekin ibiliz bidea xamurrago egiten baita. Eta ibilitakoak helmuga aparta bihurtzen du. Ase egiten gaitu. Horixe da GK, diseinu eta komunikazio zerbitzua, bidelaguna. Eskarmentu zabala duen profesionalen talde batek osatuta, hamaika bide ibilitako esperientzia duena. Diseinua, kazetaritza, sare sozialak, komunikazioa, webguneak… Bide horiek ibilitakoak gara. Zailduak gaude. Trebatuak. Bideo horietan barneratzen jarraitzen dugu egunero GK, diseinu eta komunikazio zerbitzuak, bidaide dituen bezero bakoitzarengandik gertu. Zure ideiari forma ematen dion lantaldea baikara. Kide zaitugu, eta zure bidean urruti iristen lagundu nahi zaitugu. Zure ibilbidea osatzeko, zure pausora, zure martxara, zure ikuspegira egokitzen gara. Zu entzunez egiten dugu bidea, zurekin. Uneoro komunikatzen. Zure arrakasta nahia gure eginez. Horretarako bitarteko aproposenak aholkatuz, proposatuz. Eraginkorrak gara. Bideak erakutsi digu hala garela. Forma eman GK, diseinu eta komunikazio zerbitzua diseinatzaile, kazetari zein komertzialen lantalde batek osatzen du. Eta, besteak beste, diseinu, marka, komunikazio, inprimaketa, merchandising, web orri, iragarkien kontratazio itzulpengintza soluzio eraginkorrak eskaintzen ditu. Kontatu, azaldu, adierazi eta zure negozio, enpresa edo erakundearen arrakastarako euskarririk egokiena opatuko dugu. Merezi duzun gertuko arretaz.\nZeinek balia dezake GK zerbitzua?\nEdonork. Sakanako merkataritzari zein biztanleriari beraien neurrira egokitutako beharrak asetzeko gaude hemen. Ikerketa lan txukuna egin, bakoitzaren beharrak aztertu eta kanpaina baten baitan, pixkanaka jarriko gara harremanetan. Aipatu nahiko nuke ere, Guaixe funda-zioaren baitan dagoen zerbitzua izanda, fundazioaren bazkide den guztiak %5eko deskontua izanen duela gurekin egindako hainbat zerbitzuetan, fundazioaren parte izatea saritu nahi dugu horrela.\nHori da ibarrarekin duzuen lotura bakarra?\nEz. Ahal den heinean Sakanako hor-nitzaileekin lan egiten saiatzen gara, bertako ekonomiari bultzada emateko.\nZein izaten da zuen lan prozedura?\nAbiapuntua bezerioaren nahia edo beharra da. Bezero batek produktu, ekitaldi edota marka batekin jotzen du guregana. Batzuetan irudia zerotik sortzeko, beste batzuetan hura eralda-tzeko edo diseinu zaharkitu bat berri-tzeko. Izan daiteke ekitaldiren bat ira-garri nahi izatea kartel edo esku-orrien bidez, marka baten nortasun korporatiboa sortzea edo produktu baten packaginga diseinatzea esate baterako. Bezeroarekin hitz egin eta gero, aurre-kontua prestatzen da bezeroarekin har-tutako erabaki guztiak kontuan izanda. Behin hau onartuta, lanari ekiten diogu.Bukaerako produktu horri forma ema-tea da hurrengo pausoetan egiten dena. Bezeroari lehengo probak bidaltzen zaizkio eta lana doitzen goaz proba gehiagoren bitartez. Emaitzarekin konforme dagoenean inprentara (produktu fisikoen kasuan) edo euskarri digital moduan bidaltzen da. Garrantzia handia ematen diogu prozesu guzti honetan zehar bezeroarekin elkarlanean egoteari.\nZer esanen zeniokete enpresa bati bere irudia aldatzera animatzeko?\nDiseinua askotan gutxiesten den kontua da; azken momenturako uzten den horieako bat. Lehen aipatu bezala, irudiak pentsa dezakeena baino garrantzi handiagoa du. Liburuekin jende askok egiten duena: bata edo bestea azalaren itxuraren arabera aukeratu. Adituek diote segundo batzuk besterik ez direla behar erabaki hori hartzeko, itxurarekin iritzi positibo edo negatiboa sortzeko. Azken finean, marka horretarako nortasuna sortzea da, publiko jakin batengan arreta pizteko. Hala ere, enpresa bakoitzak bere berezitasun eta behar zehatzak izaten ditu eta horiek aztertzea izaten da gauza garrantzitsuenetariko bat. Enpresa horri gurekin harremanetan jartzeko, gurekin hitz egiteko eta konpromisorik gabe aurrekontua eskatzeko esango genioke.\nDenetarik egiten duzue beraz. Zein zerbitzu eskainiko dituzue?\nBai. Hiru zerbitzu nagusi ditugu GK-n. Diseinu grafikoko zerbitzuan diseinu korporatiboa, diseinu editoriala, ilustrazioa eta web diseinua lantzen ditugu beste batzuen artean. Aipatutako zerbitzuez aparte, beste ezer beharko balitz ere, lantzeko prest gaude, eten gabe lanean, ikasten eta zerbitzurik onenak eskaintzen baikabiltza.\nEta publizitatea ere?\nHala da. Bezeroen mezua hainbat komunikabideen bidez zabaltzen dugu: prentsa, irrati eta webguneetan. Iragarkiak diseinatu ditzakegu Guaixe astekarian, herriko festen programan edo beste aldizkari edo egunkarietan argitaratzeko. Gainera, euskarazko tokiko komunikabideen elkartearen bidez, Tokikomen bidez publizitate kanpainak Euskal Herri guztira zabal ditzakegu . Tokikomek bezeroari 200.000 irakurle prentsa idatzian eta 350.000 erabiltzaile baino gehiago edizio digitalean jartzen dizkio eskura. Bezeroak duen aurrekontuari egokitutako planak presta ditzakegu, proposamenik egokiena aurkeztuz. Marka edo ekitaldi baten berri eman dezakegu, egiten ditugun modulu, kuña edo bannerren bidez. Edo kanpaina oso bat diseinatu bezeroarekin batera.\nIrudiaz aparte, ikusgarritasuna garrantzitsua da ere, ezta?\nArgi dago, eskaintzen duzun zerbitzua, produktu edo ekitaldia kalitate onekoa baldin bada ere, inork ez bazaitu ikus-ten, ez duzula zure helburua lortuko; publiko objektibo horren arreta bereganatzea edo eskaintzen duzun hori saltzea edo ezagutzera ematea. Honetan diseinuak eta publizitate kanpainek asko lagun dezakete.\nZein hizkuntzatan egiten duzue lan?\nGuaixe fundazioak euskararen normalizazioaren alde lan egiten du eta gure jarrera hori da ere. Baina GK zerbitzuak bidelagun izan nahi du eta bezeroaren hizkuntza berean lan egiten du. Egokitzeko gaitasun hori badugu. Honi lotuta, aipatu itzulpen zerbitzua ere eskaintzen dugula edozein webgune, idatzi, lan… euskaratu nahi duenari laguntzeko.\nZer da GK? Nor dago horren atzean?\nGK Guaixe fundazioaren barne kokatzen den diseinu grafiko eta komunikazio lantalde profesionala da. Hainbat langilek osatzen dugu lantaldea: Ainhoak eta biok diseinu grafikoko lanak egiten ditugu. Baina lan taldea komertzialek, publizistek eta administrariek osatzen dute. Nik, 4 urteetako eskarmentua dut eta orain Guaixe fundazioaren GK diseinu eta komunikazio zerbitzuko lantaldearen ardura hartu dut. Niretako hau erronka handia da eta ilusio handiarekin ekin diot lanari. Ainhoak, berriz, diseinatzaile eta maketatzaile lanean aritu da hainbat enpresatan 2003tik, eta Guaixe fundazioarendako lanean 2007 urtetik ari da. Biak, Arte Ederretan lizentziatuak gara eta Diseinuko goi mailako ikasketak ditugu.\nIbilbide luzea duen komunikazio zerbitzua da orduan…\nBai, eskarmentu handiko langileak gabiltza lanean. Urteak daramatzagu zerbitzu hau eskaintzen eta bizi izan dugun eta bizitzen ari garen egoera bereziak bultzatuta, erratza pasatu eta aldaketa batzuk egin ditugu.\nZerbitzuaren irudia berritu berri duzue. Zergatik?\nDiseinu eta komunikazioan dabilen taldea izanda badakigu zein den irudiak duen garrantzia. Logoaren itxura pixkatxo bat zaharkitua zegoen eta berritzea erabaki genuen. Irudia zaindu beharreko kontua da eta are gehiago horrekin lan egiten baduzu. Helburu nagusia hura sinplifikatzea eta txu-kuntzea zen. Horretarako, ezinbestekoak ez ziren edo errepikakor jo ziren elementuak kendu genituen. Honekin hasi eta gauza batek bestera bultzatu gintuen. Irudiaren restylinga egin eta gero koherenteena webgunea berritzea zela erabaki genuen.\nZein izan dira webguneak izan dituen aldaketak?\nwww.gkomunikazioa.eus webgunearen egitura aldatzeko beharra ikusi genuen. Beste egitura logi-koago bat izatearen beharra, bere erabilera errazte aldera. Honen atalak sinplifikatu eta beste era batera antolatu ditugu erabiltzailea erosoago senti dadin. Erabiltzaileak hasierako atalean azken lanetarako sar-bidea topatuko du, lanen atalean gure lanen erakusleihoa aurkituko du, ondoren, zerbitzuen deskribapen txiki bat izanen du, gurekin harremanetan jartzeko aukera ere. Webgunea bisitatzen duenak hiru hizkuntzetan opatuko du gure berri. Bukatzeko eta berrikuntza nagusi bezala, blogaren atala topatuko du.\nJaso ezazu informazio interesgarria gure zerbitzu eta eskaintzeei buruz\nCreative Commons Aitortu Partekatu | Lege oharra | Cookieak


Ikasleak, entzuteko prest\nJoan zen maiatzaren 21ean Giza eskubideen urraketen biktimekiko elkartasuna gazteekin nola landu hizpide izan genuen mahai-inguru interesgarri batean (txio-hari honetan irakurri dezakezue laburpen bat). Biktimen testigantzak ikasgeletara eramateak dakartzan hausnarketa, sentipen eta ondorioak azaldu zituzten zortzi hizlarik, bakoitzak bere eremutik.\nEsperientzia honetaz lehen aldiz entzuten duen batek agian pentsa dezake ausardia handia behar dela, eskolen zein biktimen partetik, hainbeste sufritu duten pertsonak 16-17 urteko gazte talde zalapartatsu (eta batzuetan lotsagabe ere) baten aurrean jartzeko. Hein batean ausardia behar da, bai, baina Axun Lasa eta Iñaki Garcia Arrizabalagak kontatu zigutenez gazteen jarrera enpatiaz, errespetuz eta kuriositatez beteta egoten da beti. Esker onez eta itxaropentsu ateratzen omen dira saioetatik bi-biak, erraza ez izan arren sufrimenduzko esperientziez behin eta berriz hitz egitea.\nHalako ekimenak antolatzeko garrantzitsua da kontuan hartzea, ikasle batek zioen bezala, biktimak zenbaki bat baino gehiago direla; zu eta ni bezalako pertsonak dira. “Instrumentalizatu gabe, paternalismo gabe eta errespetuz tratatu behar ditugu”, zioen Gema Varonak. Ikuspegi horrekin jartzen ditu harremanetan biktimak eta eskolak Eusko Jaurlaritzako Adi-adian programak hain zuzen ere.\nSanto Tomas Lizeoak urte batzuk daramatza esperientzia honetan parte hartzen. Bertako Itsaso Garzon irakasleak azaldu bezala, filosofia eta historia ikasgaietan testuinguru bat ematen zaio biktimen testigantzari eta ondoren hilabeteak irauten ditu gazteen hausnarketak. Idatziz adierazten dituzte batzuetan hausnarketok, eta hau konpartitu zigun adibide bezala:\n(…) Eta ezin zaitut burutik kendu… eta ezin ditut zure hitzak ahaztu…\nBenetan? Nire herrian? Horrela?\nGaur, dena aldatu da niretzat. Ni aldatu naiz. Zuk aldatu nauzu.\nEta noski ezetz… Ezin dut beste alde batera begiratu nire herriko pareta zikinduetan. (…)\nIdeiak, jarrerak eta etorkizuna aldatzeko ausardia behar da. Eskolak ausardiaz gainezka dauzkagu, min eta itxaropenak entzuteko prestutasun eta grina duten ikaslez josita, alegia. Hori probestu behar dugu, gertatutako indarkeria berriz ez errepikatzeko bermea delako. Bejondeiela ikasleei, eta eskerrik beroenak testigantza ematen duten biktimei. Gizarte osoaren onurarako ari dira guztiak azken finean.


2021 January 16, Saturday 2021 January 16, Saturday adminLeioa, Sarrera\nEuskal pentsiodunen mugimenduarentzat, Estatuko gainerako herrietako pentsiodunentzat bezala, 2018ko urtarrilaren 15a data historikoa da, gaur egun kalean jarraitzen dugun mugimenduaren hasiera izan baitzen, eta etorkizunean ere hala egingo dugu, pentsio publiko eta duinak lortu arte.\nUrte batzuk generamatzan pentsioak izoztuta edo %0,25eko igoera ziztrinarekin. Hain zen handia pentsiodunen munduko gehiengoaren haserrea eta nazka, ezen, modu espontaneo samarrean eta koordinaziorik gabe, dozenaka mila gizon eta emakume pentsiodun atera ginen kalera 2018ko urtarrilaren 15ean Euskal Herrian eta Estatuko beste herri batzuetan.\nZaila zen pentsatzea edo aurreikustea pentsiodunen mugimenduaren hasiera hori luzatu eta egin duen bezala jarraitu ahal izango zela, Euskal Herrian bereziki. Hiru urte dira astelehenero kontzentratzen garela, ia etenik gabe, lau hiriburuetan eta euskal edo nafar geografiako 70 bat herritan. Herri, eskualde eta probintzietako manifestazio ugari egin ditugu. Eta urtarrilaren 30ean, Araban, Bizkaian, Gipuzkoan eta Nafarroan egiten ari garen mobilizazio eta greba orokorraren lehen urteurrena ere beteko da.\nCOVID-19aren pandemia iritsi zenean, joan den urtearen hasieran, are kontzientzia handiagoa hartu genuen osasungintzak eta zaintzak duten garrantziaz, batez ere egoitzetako eta beste zentro soziosanitario batzuetako adinekoentzat eta mendekoentzat. Hori dela eta, joan den urte osoan, modu autonomoan nahiz beste batzuetan, modu bateratuan mobilizatzen gara egoitzetako erabiltzaileen senideen elkarteekin eta sektoreko sindikatuekin batera.\nMobilizazio eta protesta propio eta bateratuei esker, 2018az geroztik gure pentsioak ez dira gehiago hondatu, eta neurri publiko sanitario eta sozio-sanitarioak eskatzeak garrantzi handiko dimentsio eta eskaera soziala hartu du.\nBaina hodeitzarrei aurre egin behar diegu, zeren pentsioetan eta osasunerako eta bizitzarako beste eskubide batzuetan neurriak eta murrizketak ezartzeko asmoa azaldu baitute elite ekonomiko eta politikoek, koronabirusa aitzakiatzat hartuz edo koartada gisa erabiliz. Horren aurrean, erne jarri behar gara inoiz baino gehiago; hau da, mobilizazioak ugaldu egin behar ditugu, bateratuak, pluralak eta, horrela, masiboagoak izan daitezen bilatuz eta ahalbidetuz.\nHorregatik guztiagatik, astelehenero elkarretaratzeekin jarraituko dugu, eta esanahi berezia emango diogu datorren astelehenari, 2018ko urtarrilaren 15aren hirugarren urteurrena dela eta. Urtarrilaren 25ean elkarretaratze bat egingo dugu Gasteizko Legebiltzarraren aurrean, Urkulluren Gobernuaren aurrekontu proiektuaren murrizketak eta mugak satatzeko. Eta, bereziki, mobilizazio indartsua bultzatuko dugu otsailaren 13an.\nBukatzeko, azpimarratu nahi dugu Hego Euskal Herriko pentsiodunen mugimenduak gure mobilizazioekin jarraitzeko erabaki eta borondate irmoa dugula, eta Estatuko gainerako herrietako pentsiodunen plataformekin ekintza-batasuneko topaketak egiten ere saiatuko garela.


Teresa Todaren hitzartzea euskaraz eta Juanjo Espinarena gaztelaniaz\nJoan den apirilaren 29an, leku honetan bertan eskainitako prentsaurrekoan, hainbat erakunderekin eta eragilerekin bilera-erronda abiatu berri genuela iragarri genuen. Bi helburuk bultzatuta ekin genion errondari:\nGure aurreikuspenen arabera, “etapako balantzea” eskaintzeko moduan egongo gara bilerok amaitu ondoren.\nGogora dezagun ETA desegin ondoren ekin geniola, Mariano Rajoy gobernu-buru zela.\nLan mardul horrek izan du emaitzarik. Espetxeen eskumenen transferentzia, gaixo diren presoak eta hurbilketaren inguruan akordio instituzionalak lortu dira Eusko Legebiltzarrean, Nafarroako Parlamentuan, Batzar Nagusietan, eta orain dela gutxi, udaletan.\nEz da bide erraza izan. Geldiuneak eta bizkortzeak izan dira, baina agertoki berria egonkortzea ahalbidetu du pertseberantziak.\nPresoak euskal espetxeetara hurbiltzea\nAurreko larunbatean, Granadako Alboloteko presondegian izandako bilerarengan ere jarri nahi dugu arreta. Hirugarren bilera izan da, urtarrilaren 6an, publikoki informatu zen moduan, egindako lehen bilera hartatik.\nHirugarren bilera honetan bigarren pertsona batek parte hartu du EPPKren izenean, Ainhoa Mujika Goñi andereak, eta horrek interlokuzioaren maila nabarmen igotzen du.\nOlarra Guridik ere areto bat eskatu zuen bilera modu egokian egin zedin, baina espetxeko zuzendaritzak ukatu egin zion eskaera.\nUrtarrilean Macronek Parisen aplikatutako metodoa egokia iruditzen zaigu. Espainiako Gobernuak eman ditu lehen urratsak zentzu horretan. Beharrezkoa da biktimei aldaketa horien berri ematea, haien iritziak aintzat hartzea, adieraztea ez dela pribilegioa, espetxe-legediaren aplikazio zorrotza baizik eta aurreikusitako onurak edozein presori aplikatzen zaizkionak direla.\nBiktimei entzun egin behar zaie. Biktima guztiei. Antolatutakoei eta antolatuta ez daudenei. Politika publikoek interes orokorrean oinarritu behar dute. Kasu honetan, erabateko konponbide integral batean aurrera egitea izan behar da oinarria.


Iruñeak ostegunean ospatuko du San Saturnino eguna: prozesioa, Erraldoi eta Buruhandien Konpartsaren irteera, eta La Pamplonesaren kontzertua\nHiriko zaindariaren ospakizunekin bat etorrita, hiriko Eguberriko argiak piztuko dira, 17:45ean\nOstegunean Iruñeak San Saturnino hiriko zaindariaren eguna ospatuko du, eta programak jarduera hauek hartzen ditu barne: prozesio bat Alde Zaharrean barna; Erraldoi eta Buruhandien Konpartsaren irteera; eta ohikoa den La Pamplonesaren kontzertua, zarzuelako obrak joaz. Aurreko urteetan bezala, jai hau aprobetxatuko da hiriko Eguberriko argiak pizteko.\n10:05ean, Udalbatza aterako da Udaletxetik, hiriaren izenenean, ondoko San Zernin elizara joateko. Hortik, 10:15a aldera, hiriko zaindariaren omenezko prozesioa abiatuko da, eta honako ibilbide hau egingo da: San Saturnino kalea, Kale Nagusia, Arazuri Doktorearen pasealekua, Kale Berria eta berriro San Saturnino kalea, elizaraino. Euria eginez gero, ibilbidea aldatu ahal izango da. Prozesioan, Erraldoi eta buruhandien Konpartsak, La Pamplonesak, udal-txistulariek zein -dantzariek, turuta-jotzaileek zein tinbalariek, libreadunek, mazolariek eta gala-udaltzainek ere hartuko dute parte. 12:20an, gutxi gorabehera, segizioa Udaletxera itzuliko da.\nErraldoi eta buruhandien Konpartsa 09:30ean aterako da autobus-geltokian dituen lokaletatik. Desfilea honako ibilbide honetan egingo dute: Bake plaza, Yanguas y Miranda k., Gartzia Ximenez k., San Ignazio etorb., Comedias k., Pozo Blanco k., Zapatería k. eta Udaletxe plaza, non Udalbatzarekin eta ondoren prozesioan batuko baitira. San Zerningo mezaren ondoren, Udaletxe plazara itzuliko dira, eta bertan Udalbatzaren aurrean eta jendaurrean dantzatuko dira. Autobus-geltokira itzuliko dira honako ibilbide hau eginez: Mercaderes k., Txapitela k., Gazteluko plaza, Sarasate pasealekua, Alondegi k., Tutera k., Gartzia Ximenez k., Yanguas y Miranda k. eta Bake plaza.\nEguberritako argiak piztea\nArratsaldean, 17:45ean, hiriko Eguberriko argiak piztuko dira, eta horiek Alde Zaharreko zein Zabalguneetako kale eta plaza apainduko dituzte urtarrilaren 6a arte. Argiak pizteko ekitaldia Udaletxe plazan izango da; Udaletxeko fatxada argituko da, eta Corrientes Navarras gazte-elkarteak musikaz girotuko du ekitaldia, gabon kanta eta abesti herrikoiak abestuz.\nHiria 181 arkuz apainduko da Alde Zaharreko zein Zabalguneko kaleetan. Halaber, Eguberrietako irudiak edo bestelako elementuak dituzten apaingarriak jarri dira toki hauetan: Merindadeen zein Vianako Printzearen plazetako iturriak, Gazteluko plazako kioskoa zein barnealdea eta Askatasun plazako eraikineko, Gayarre antzokiko zein Udaletxeko fatxadak. Hiriko etorbide nagusietako kale-argiak (Nafarroa Beherea, Oliveto kondea, Armada) zein bestelako kokapenetakoak (Yanguas y Miranda, Foruen plaza) ere hainbat motiboz argituko dira. Argiteriako berritasunetako bat 12 metroko bi izeien apaingarrietako aldaketa izango da, Gazteluko plazan eta Karlos III.aren etorbideko oinezkoendako pasealekuaren eta Tafalla kalearen elkargunean kokatuta. 10 metroko 87 led-tira izango dituzte, eta hori horrela, zuhaitz bakoitzak 174 led-argi izango ditu guztira.\nEguberritako argiak 17:45etik 21:30era piztuta egongo dira. Ostiral eta larunbatetan ordutegia zabalduko da, gauerdian itzaliko baitira. Eguberrietako jaiegunen bezperetan, hots, abenduaren 24 eta 31n eta urtarrilaren 5ean, argiak goizeko 01:45ean itzaliko dira.\nLa Pamplonesa eta zarzuela\nOstegunean eta ostiralean, Gayarre antzokian, La Pamplonesak San Saturnino egunaren kariaz egiten duen ohiko kontzertua emango du, zarzuelari eskainia. Bi saioak 20:00etan hasiko dira, eta sarrerak 10 euroan daude salgai, www.teatrogayarre.com webgunean edo bertako leihatiletan.\nLehenengo aldiz, kontzertu honetan, La Pamplonesak titulu bakar bat aurkeztuko du, La Gran Vía, bertsio erdi eszenifikatu batean, eta horretarako Iruñeko Eugenia Echarren Kantu Eskolaren eta Aizaga Ganbera Abesbatzaren laguntza izango du. Chueca eta Valverde maisuek konposatuta, lan hau 1886an estreinatu zen Madrilen. Kontakizunean barna, ibiltari batek gau magiko batean gidatuko ditu bertaratutakoak, eta horretan sorginkeria miragarri bati esker, hemeretzigarren mendeko Madrilgo kale, plaza eta txokoak bizi-bizi egongo dira.\nObraren jatorrizko egiturak ekitaldi bat eta bost koadro ditu. Bere garaian, halako arrakasta handia lortu zuen ezen koadroetako batzuk eguneratu behar izan zituzten beti egunean egon zedin. La Gran Vía genero chico delakoaren erakusle bat da, gaurkotasunezko errebistara eramana, eta bertan grazia eta umore handiz erakusten ziren garaiko ardura sozial eta politikoak. Felipe Pérez eta Gonzálezen libretoak trebetasunez eta modu satirikoan erretratatzen ditu garaiko albisteak, eta tipo eta egoera komikoen desfile handia erakusten du eszenatokian, Madrilgo bide nagusi horren sorreran girotuta.\nIruñean, 2018ko azaroaren 27an\nIruñeak ostegunean ospatuko du San Saturnino eguna: prozesioa, Erraldoi eta Buruhandien Konpartsaren irteera, eta La Pamplonesaren kontzertua (69.5 Kb)\nIruñeak ostegunean ospatuko du San Saturnino eguna: prozesioa, Erraldoi eta Buruhandien Konpartsaren irteera, eta La Pamplonesaren kontzertua (144.64 Kb)


Jekyll eta Hyde, euskeraz irakurgai - bizkaie.biz\nJekyll eta Hyde, euskeraz irakurgai\nBizkaie! 2019-05-10 11:08 Kulturea\nKoro Navarrok itzuli dau Stevensonen nobela ezaguna.\nKoro Navarro, itzuli barri dauen liburua eskuetan (argazkia: Erein) | Ikusi handiago | Argazki originala\nXIX. mendearen amaierako liburu esanguratsuenetako bat da Robert Louis Stevenson eskoziarraren Jekyll doktorearen eta Hyde jaunaren kasu bitxia, bai bere kalidadeagaitik, eta baita bere sasoian eta hurrengo belaunaldietan izan dauen eraginagaitik be. Bildurrezko eta misteriozko nobelea da, estilo gotikoaren eredu eta irakurleari ezinegona sortzen deutsana. 1896an argitaratu zan ingelesezko jatorrizko lana.\nLiteratura unibersaleko klasiko handi hau euskeraz be irakurri leiteke orain, Koro Navarrok egindako itzulpenari esker. Erein argitaletxeak plazaratu dau. Nobelearen euskerazko hirugarren itzulpena dan ezkero (1990 eta 2004koak dira besteak), aurreko bersinoak baino gaurkotuagoa da hau.\nLiburuaren aurkezpenean Koro Navarrok esan dauenez, nobela modernoa da Jekyll doktorearen eta Hyde jaunaren kasu bitxia. Abenturearen eta misterioaren azpian, gai ugari lantzen ditu Stevensonek, itzultzailearen ustez: psikiatria, psikoanalisia, sexualidadea... egituraz eta estiloz be kontakizun modernoa dala dino.\nErein argitaletxearen 4na sailean plazaratu dabe liburua. Literatura unibersaleko beste klasiko batzuk be badagoz bilduma horretan, euskeraz. Esate baterako, Kafkaren Metamorfosia, Stevensonen liburuaren antzeko gai batzuk lantzen dituana.\nRobert Louis Stevenson 1850ean jaio zan, Edinburgon, eta bere liburu askotako pertsonaien moduan, bizimodu gorabeheratsua izan eban. Ozeano Bareak harritu eban gehien, eta han geratu zan, Samoan 1896an hil zan arte. Abenturetako nobelak idatzi zituan gehienbat, itsasoan eta piraten giroan kokatuak. Esate baterako, Altxor uhartea. Jekyll eta Hyderen istorioa bere ohiko gaietatik urruntzen da zelanbait, baina Stevensonen lan ospetsuenetako bat da, kultura garaikideko erreferente ugariren sorburu izateraino.


Yvonne Huarte - Mintzoak - Ipar Euskal Herriko ahozko memoriaren ataria\nAfiliazio herria: Ortzaize\nYvonne (egoera zibilaren arabera, Marie) Huarte 1927ko uztailaren 30ean sortu zen Irulegiko Iturria izeneko etxean. Herriko plazan kokatua den etxe hori bere aitaren aldeko aitatxi-amatxiek erosi zuten.\nYvonne hiru haurren arteko gazteena da. Herriko eskola publikoan ibili zen (1932-1940), baina batzuetan piper egiten zuen andereñoaren kolpeak saihesteko. Zertifikata lortu zuen halere.\nGaztea zelarik, Bigarren Munduko Gerlaren ondotik, denbora labur batez Bordelen egon zen neskato bezala. Parisen eta Maderas-en (Kalifornia, Estatu Batuak) egon zen ere, hego Euskal Herritik etorri Viviano Elgorriaga-ren haurrak atxikitzeko.\nKalifornian, Ortzaizeko Teilenainia etxeko Piarres Sallaberry-ren (egoera zibilaren arabera, François) ezagutza egin eta 1955eko ekainaren 4an elkarrekin ezkondu ziren.\nOndotik, bikotea Tranquilityn plantatu zen eta hortarako enplegatu artzain batzuekin, Piarres-ek urteetan osatu artaldeaz arduratu ziren.\nBeren lehen alaba Christine 1956an sortu zen eta beste bi haurrak 1957ko abenduan Euskal Herrira itzuli ondotik (Alain 1959ko martxoan eta Dominique 1961ean).\nYvonne eta Piarres, azken honek Estatu Batuetan zelarik erosi Ortzaizeko Antsolaenia etxaldean plantatu ziren. Horrez gain, bikoteak beste bi bordalde erosi zituen Bithirinan, gaur egun beren semea Alainek kudeatzen dituena.\n1966ko uztailean, Piarres eritasun baten ondorioz zendu zen 57 urteetan. Yvonnek 39 urte zituen orduan. 1967ko azaroan berriz ezkondu zen Irisarriko Ilandeia etxeko Ganix Tristant-ekin, hau ere Estatu Batuetatik berriki itzulia zelarik. Senarrak 22 urtez lagundu zuen bere haurrak hazten eta etxaldeko lanetan.\n1989ko irailean bigarren aldiz alargun gelditu zen Yvonnek izpiritu askea duen emazte baten lekukotasuna ematen digu.\n1 345 345 - Yvonne Huarte 2019-03-15 0:59:11 Ortzaize Terexa Lekumberri\n1 Irulegi Iturria sortetxeko familia 0:07:48


Sindikatuek Laudioko Carrefour Express supermerkatuak igandetan irekitzearen erabakia salatu dute | LAB SINDIKATUA\nZerbitzu Pribatuak Merkataritza Sindikatuek Laudioko Carrefour Express supermerkatuak igandetan irekitzearen erabakia salatu dute\nSindikatuek Laudioko Carrefour Express supermerkatuak igandetan irekitzearen erabakia salatu dute\nELA, LAB, CCOO eta UGT sindikatuek Carrefour Express supermerkatuak Laudion igandetan irekitzeko erabaki salatu dute. Erabaki hau komertzio, sindikatu eta eragile sozialen artean EAEn igande eta jai egunetan ez irekitzeko adostutakoaren kontra doa.\nELA, LAB, CCOO eta UGTren salaketa\nIGANDEETAN ZABALTZEAREN KONTRA\n«ELA, LAB, CCOO eta UGT sindikatuek Carrefour Express supermerkatuak Laudion mantentzen ari duen egoera salatu nahi dugu.\nKomertzio, sindikatu eta eragile sozialen artean EAEn igande eta jai egunetan ez irekitzeko adostasuna egon arren, Laudioko Carrefourrek ez du adostasun hori bete nahi. Laudioko Carrefourrek igandeetan irekitzen ari du bere denda atseden egunak errespetatu gabe.\nLangileen bizi pertsonaleko kontziliazio eskubidea ez errespetatzeagatik egoera hau salatu nahi dugu. Are gehiago sektore honetan prekarizazioa izaugarria delako, sektore honetako langile gehienak emakumeak direla ahaztu gabe.\nEz dauka inongo justifikaziorik supermerkatu bat igandeetan zabalik izateak eta horrela aitortzen dute erosleen elkarteek, sindikatu zein enpresa erakundeek. Beraz aitzaki bakarra erosleen artean behar hori eragitearena da eta bide batez langileen erabilgarritasun osoa izatea. Herriko beste komertzioekiko jarrera desleiala dela ere uste dugu.\nSindikatuok komertzial talde handi batzuek dagoen adostasun sozial hau apurtu dezaten ez gaude prest, eta ikusten ari dugu nola noizbehinka egoera tentsionatu nahian dabiltzala komertzioen ordutegiak guztiz zabaltzeko eta sektoreko langileen eskubideak gehiago prekarizatzeko.\nHau dela eta mobilizazioak eragingo ditugu Laudioko Carrefourreko jokaeraren kontra, adostasun sozial hau errespeta dezaten, komertioak jaiegunetan itxita mantentzeko.\nBeste alde batetik, AEKO, Aiaraldeko komertzioen elkarteak (APILL, APYMCA eta AEME) ekimen honetara batzen da, jai egunetan irekitzearen kontra alegia, eta Laudioko Carrefour Expressi EAEn existitzen den adierazi gabeko akordioa errespetatzera premiatzen du»


Kobrezko tutuaren marrazketa prozesatzeko metodo erabiliena - Berriak - Yuyao Megaflow Fitting & Valves Co., ltd\nKobrezko hodi gorria Txinako kobrea prozesatzeko materialen ekoizpenean garatzen ari den produktuetako bat da. Marrazkia da hodiak prozesatzeko gehien erabiltzen den metodoa, kanpoko indarraren ekintzaren pean dago, matrize metalikoa trokelaren zuloan zehar behartuz, produktuen dagokion forma eta plastikoa prozesatzeko metodoa lortzeko, lana aurrezteko eta eraginkorra, alanbre, barra, tutu eta profileko zeharkako sekzio mota ugari sortzeko ere erabil daiteke. Kanalizazio marrazkia marrazkirik gabeko marrazkia (marrazki hutsa) eta marrazkia bana daiteke. Azken hau nukleoko buru finkoaren marrazkian, nukleo luzeko buruan marraztea eta nukleo buruaren marrazkia banatzen da, buruaren buruaren forma finkoaren arabera.\nJiake kobrezko hodien burdineria kobrezko hodien marrazketa prozesatzeko metodo erabilienak zurekin partekatzeko\n1. Kobrezko hodiak indar eta horma lodiera jakin bat izan beharko luke, hozkailuaren presioa jasan dezake (esate baterako, Freoia), bere ihesak saihesteko.\n2. Kobrezko hodiak egitura metalografiko ona eta propietate mekaniko onak izan beharko lituzke, ez ditu akats metalurgikorik (hala nola, sartzea, poroak), eta ale tamaina egokia izango du, erresistentzia eta plastikotasun egokiarekin, okertzea leunki jasateko, bi gailuen fabrikazio prozesuan hedapena eta flared hodia.\n3. Kobrezko hodiak soldadura ona izango du. Soldaduraren errendimendua kobrezko hodiaren konposizio kimikoarekin lotzen da lehenik, batez ere fosforo-eduki egokiarekin, eta gainazalaren egoera, garbitasunarekin batik bat, eta hodiaren garbiketa-maila ere berme garrantzitsua da aire girotuaren segurtasunez funtzionatzeko. .\n4. Kobrezko hodiek beroa transferitzeko errendimendu ona izango dute. Ez da metalaren beraren eroankortasun termikoa aipatzen, baina hodiaren gainazalaren formarekin eta kobrezko hodiaren eta airearen birakariarekin erlazionatutako bero transferentziaren koefizientea, barneko hariztatutako kobrezko hodiaren bero transferentzia koefizientea 2-3 aldiz handiagoa da. argi-hodia baino, kolektiboki bero transferentziako kobrezko hodi eraginkorra deritzona.\nKobrezko hodien ekoizpen-prozesu tradizionala (estrusio-metodoa) etengabeko galdaketa-lingotearen estrusioz osatuta dago hodi-billetan, eta gero hotz ijezketa bidez, prozesatzeko kanalizazioan sartuz. 1990eko hamarkadaren hasieran, galdaketa eta ijezketa prozesuaren ondoren (hau da, paleta galdaketa hodiak egiteko prozesua + hiru gurpileko gurutzadura ijeztea + marrazkia) agertu ondoren, galdaketa eta ijezketa metodoaren bidez sortutako altzairuzko hodia oso erabilia izan da. Praktikak erakusten du galdaketa eta ijezketa metodoaren bidez ekoizten den kobrezko hodiak errendimendu egonkorra, fabrikazio kostu txikia, energia kontsumo txikia eta eraginkortasun handia dituela, klimatizazio eta hozte industriaren baldintza gogorrak asetzeko.


Ipuinak mendian, Kobaron Pobeña ibilbidea – Egizu elkartea\nSENDI Proiektuak aurten kurtsoari hasiera emateko proposamena dakar. Meatzaldeko historia eta istorioak ezagutuko ditugu Alberto Bargos idazle eta kontalariarekin; Muskizetik Kobaron eta Pobeñara joango gara, bidetik Alberto bertako historia eta istorioak kontatu dizkigu. Ibilaldian geldiunea egingo dugu elkarrekin bazkaltzeko. Kotxe partikularretan joango gara. Kontaketa euskaraz izango da.\nNoiz: Urriak 3, Igandea, 9:00etan Faduratik. Buelta 17:00etan\nNon: Muskiz, Kobaron eta Pobeña\nNorentzat: ume eta gurasoentzat. Kontaketa euskaraz izango da.\nEraman behar: hamaiketakoa, bazkaria, arropa egokia eta ondo pasatzeko gogoak\nIzena eman behar da: lekuak bete arte, 622 433 085, sendi@egizu.eus\nSENDI- Getxoko familietan euskara sustatzeko proiektua


2019an Udaltzaingoaren egoitza berriaren obrarekin hasi nahi du Udalak - Zarautz - Zarauzkohitza.eus\n2019an Udaltzaingoaren egoitza berriaren obrarekin hasi nahi du Udalak\nZarauzko Hitza 2018-11-08 14:51\nXabier Txurruka eta Maite Garrastazu, Nafarroa kaleko 23 zenbakiko egoitzan. (Zarauzko Udala)\n1.700.000 euroko aurrekontuarekin, 2019 urteko aurrekontuen proiektuko inbertsio garrantzitsuenetako bat izango litzateke Udaltzaingoaren egoitza berria.\nNafarroa kaleko 23 zenbakiko udal eraikina eraberritzeko proiektua aurkeztu dute Maite Garrastazu Herri Segurtasuneko zinegotziak eta Xabier Txurruka Alkateak. "Zarauzko Udaltzaingoak behar bezalako instalakuntzak izateko ordua iritsi da", hala baieztatu du Txurrukak.\nEgun, eraikin horretan Gurutze Gorria, Zingira-Babes Zibila, Odol Emaileen Elkartea eta Done Jakue Bide Lagunen elkarteak dute beraien egoitza, eta Udalaren asmoa, datorren urtean eraikina eraberritzea da, Zarauzko Udaltzaingoaren egoitza berria bertan kokatzeko. Elkarte horiekin Udala elkartu dela jakinarazi du alkateak, beraien egoitzen kokapen berria landu eta adosteko. "Interes orokorrekoa da guztiok egungo instalakuntzen egoera hobetzea eragiketa hau amaitzen dugunean".\nUdala eraikinaren kanpoaldea birgaitzeko obren proiektua lantzen ari da. Horrez gain, asmoa eraikina handitzea da, kanpoko soto bat eta solairu guztiak komunikatuko dituen nukleo batekin, "eraikina osotasunean irisgarria izan dadin". Arkitektuak exekuzio proiektua idazten ari dira.\nProiektua gauzatuz gero, Gipuzko kaleko egungo Udaltzaingoaren bulegoan duten azalera baino ia lau aldiz handiagoa izango lukete. "Udalak 2019 eta 2020 ekitaldietan egin beharreko inbertsioa 1.700.000 ingurukoa (BEZ barne) izatea aurreikusten da, eta, beraz, datorren urteko aurrekontuen proposamenak dagokion aurrekontu partida jaso beharko du", zehaztu du Txurrukak.\nZerbitzua "hobetu eta modernizatu"\nGarrastazuk azaldu du eraikin berriaren programak 850 metro karratuko azlera jasotzen duela. Egungo egoitzak, 225 metro karratuko azalera erabilgarria dauka, eta egungo herritarren beharrei zein Udaltzaingoaren jarduerei erantzuteko baliabide "urriak" dituela azaldu du. Eraikin berriaren proiektua Udaltzaingoko kideekin batera landu eta adostu da, eta hainbat espazio jasotzen ditu: herritarren arretarako, administraziorako, langileei mugatutako espazio pribatuak (jangela eta aldagelak, besteak beste), eta bestelako epazio osagarriak (biltegia, instalazio gelak, kalabozoa eta abar).


«Arrantza desagertzear da, edo jada desagertu da» | EIBZko liburutegia\n«Arrantza desagertzear da, edo jada desagertu da»\n2016/06/15 -n liburutegia-kargitaratuta\nIhintza Elustondo / 2016-06-15 / 553 hitz\nEuskal Herriko ontzigintzan mendeetan baliatu zuten jakinduria galdu egin dela dio Iñaki Olaizola ontzigintza ingeniariak. Industria hori beheraka doala uste du, arrantza eta itsas merkataritza ere gutxitu egin direlako.\nOntzigintza eta antropologia dira Iñaki Olaizolaren (Donostia, 1944) «bi amodio intelektualak». Ontzigintza ingeniaritzan doktorea da, eta baita antropologian ere. Erretiratu ostean ikasi zuen bigarren karrera hori, eta heriotzaren inguruan egin zuen tesia. Egun, bi arloen inguruan hitzaldiak ematen ditu, eta artikuluak ere argitaratzen ditu. Atzo eman zuen hitzaldi bat, Euskal Herriko ontzioletan gizaldietan bildutako ezagutzaren inguruan, Zarautzen, Gipuzkoan.\nGarai batean, planorik erabiltzen ez bazuten, zer erabiltzen zuten itsasontziak egiteko?\nEgurrean egindako molde batzuk, erregela batzuk eta formula sinple baina baliagarriak. Euskal Herrian itsasontzi politak egiten ziren, eta bazegoen jakinduria inportante bat. Gero, burdina azaltzean, aldaketa handiak izan ziren. 1970-1980tik aurrera, burdinazko itsasontziak egiten hasi ziren: 13-14 urterekin hasten ziren lanean; aldi berean ikasi egiten zuten, lanetik atera eta akademia batera joanda, liburuak beren diruarekin erosita… Hor egon dira belaunaldi batzuk meritu handi-handikoak. Zeren eskolara eta unibertsitatera joatea ez baitzen batere erraza. Haiei aitorpena egiten diegu guk behintzat.\nNola transmititu da jakinduria hori?\nHori misterioa da, nola belaunaldi bakoitzean sortzen diren pertsona batzuk besteak baino gehiago saiatzen direnak. Nire pena da inork ez diela inoiz esan zein inportanteak izan diren, zeinen lan inportantea egin duten. Arotz on bat, soldatzaile on bat edo delineatzaile on bat… Meritu handiko gauzak dira horiek.\nJakinduria hori galdu egin al da?\nItsasontziak eraikitzeko modu hori desagertu egin zen, eta XIX. eta XX. mendeetan planoak erabiltzen hasi ziren. Orain zeresan handia dute ingeniariek; forma berriak eta diseinu berriak sortzen ari dira. Hori orain, baina, mende askotan, egurrezko molde batzuen bidez transmititu da jakinduria. Eta itsasontzi onak egiten zituzten. Planorik ez erabiltzeak ez du esan nahi ez zekitela zertan ari ziren. Hor bazegoen teknika inportante bat, ia orain arte iraun duena.\nNola ikusten duzu egungo ontzioletako egoera?\nHori galdera zaila da. Eraikuntza modu hura desagertu zen, eta egun beste enpresa batzuk daude, haiekin zerikusirik ez dutenak. Goi mailako teknologian oinarritzen dira; orain aro supermoderno batean gaude. Oraingo ontziolek ez dute ideiarik metodo horietaz; hori dena historia da. Ofizio tradizional gehienak ere desagertu egin dira, eta beste batzuk sortu dira.\nEtorkizuna bide beretik joango dela ikusten duzu?\nSektorea murriztu egin da pila bat. Ez da lehen zena; Gipuzkoan bi ontziola dauzkagu, inportanteena Zumaiakoa [Gipuzkoa], Balenciaga. Lehen, Euskal Herrirako sortzen ziren itsasontziak; bezeroak bertako merkataritza ontziak edo arrantzakoak ziren. Nik uste dut ez dudala gehiegi esajeratzen arrantza itsasontziak, salbuespen txiki batekin, jada desagertu direla esaten badut. Dagoeneko ez ditugu arrantzarako ontziak egiten, atunetako itsasontzi izozkailuak izan ezik. Ez daukagu arrantzarako flotarik, eta merkataritza ontzirik ere ez. Hemen ekoitzitakoa esportatzen da Norvegiara eta… Gaur egun ez dago eskaerarik; hemengo arrantza joan da.\nBaina arrantzaleak badira oraindik, ezta?\nBeheraka doa joera. Donostian badira ontzi txiki batzuk, baina baxurako ontzi handiak desagertu egin dira. Arrantza desagertzear dago, edo desagertu da jada.\nPena ematen dizu horrek?\nHandia, baina jakin behar da gauzak horrela direla.\nDonostiako portuko kudeaketa kritikatu izan duzu…\nLehen, arrantza portua zen, eta, orain, kirol portua da. Nik hori ez dut gaizki ikusten, baina niri gustatzen ez zaidana da jabegoan oinarritutako portu bat egin dutela. Ez da justua batzuentzako bakarrik gordetzea. Nik uste dut erabiltzaileen portu bat izan beharko lukeela. Erabilera oso eskasa da, eta, beste era batera antolatuta, nik uste dut jende gehiagok izango lukeela erabiltzeko aukera.\nKategoria Berria egunkaria, D eredua, DBH 3. eta 4. mailak, Elkarrizketa, Euskara, Gizarte Zientziak, Gizartea, Historia, etiketak Arrantza, Ihintza Elustondo, Iñaki Olaizola, Ontzigintza by liburutegia. Gorde lotura.